[image: image1.wmf] 

BMW  

Hellas 

Corporate Communications  

BMW X6.

Περιεχόμενα.

1.
BMW X6.
Περιληπτική περιγραφή. 
 
2.
Παγκόσμιο Ντεμπούτο του Πρώτου Sports Activity Coupé:
BMW X6. 
 
1. BMW X6.

Περιληπτική περιγραφή.

•
Καινοτόμα φιλοσοφία: Σαν δημιουργός του Sports Activity Vehicle, η BMW παρουσιάζει τώρα το πρώτο στον κόσμο Sports Activity Coupé.

•
Η BMW X6 προσφέρει μία νέα, πρωτοποριακή ερμηνεία των χαρακτηριστικών και σχεδιαστικών αρετών μιας μεγάλης BMW Coupé. Και ταυτόχρονα είναι η πιο σπορ και δυναμική εκδοχή ενός Μοντέλου BMW X. Και μόνο μέσω της σχεδίασής της, η BMW X6 ‘οπτικοποιεί’ την ανώτερη δυναμική συμπεριφορά και υπεροχή της. 

•
Ατομική και πολυτελής εμφάνιση: Σπορ, εντυπωσιακό εμπρός τμήμα με μεγάλους αεραγωγούς, επιμηκυμένο προφίλ, χαμηλό παρμπρίζ, σαφής έμφαση στους τροχούς σαν μία έκφραση δυναμικής παρουσίας, κλασικές αναλογίες coupé, μεγάλες κυρτές-κοίλες επιφάνειες, σαρωτική γραμμή οροφής που καταλήγει σε ένα δυναμικό πίσω τμήμα.

•
Η BMW X6 κυκλοφορεί στάνταρ με την ευφυή τεχνολογία τετρακίνησης xDrive AWD της BMW, και είναι το πρώτο αυτοκίνητο στον κόσμο που προσφέρει Δυναμικό Έλεγχο Επιδόσεων - Dynamic Performance Control για μοναδική ευελιξία, κατευθυντική ευστάθεια, ακρίβεια και πρόσφυση σε όλες τις συνθήκες. Η μεταβλητή κατανομή κινητήριας ισχύος διασφαλίζεται, επομένως, όχι μόνο μεταξύ εμπρός και πίσω άξονα – μέσω xDrive – αλλά και χάρη στο Δυναμικό Έλεγχο Επιδόσεων (DPC), μεταξύ των δύο πίσω τροχών, αριστερά και δεξιά. Έτσι επιτυγχάνεται  μία έξοχη λειτουργία σταθεροποίησης ακόμα και σε ξαφνικές αλλαγές φορτίου ή χωρίς γκάζι.

•
Νέα κορυφαία κινητήρια μονάδα: V8 βενζινοκινητήρας με τεχνολογία Twin Turbo και άμεσο ψεκασμό βενζίνης (High Precision Injection), ο πρώτος στον κόσμο οκτακύλινδρος βενζινοκινητήρας με υπερσυμπιεστή και καταλυτικούς μετατροπείς τοποθετημένους στο εσωτερικό του V των κυλίνδρων. Αυτή η πρωτοποριακή διάταξη διασφαλίζει εξαιρετικά συμπαγείς διαστάσεις και εξυπηρετεί για τη μείωση των απωλειών πίεσης στην εισαγωγή και την εξαγωγή. Κυβισμός 4.395 cc, μέγιστη ισχύς 300 kW/407 hp από 5.500–6.400 rpm, μέγιστη ροπή 600 Nm από 1.750–4.500 rpm. Ο πιο αποδοτικός κινητήρας στην κατηγορία του, που υπερκαλύπτει τα πρότυπα εκπομπών ρύπων ULEV II και EU5, BMW EfficientDynamics σε συνδυασμό με μέγιστη ισχύ και επιδόσεις. 

•
Μοναδική γκάμα κινητήριων μονάδων: V8 βενζινοκινητήρας με Twin Turbo (300 kW/407 hp), straight-six με Twin Turbo (225 kW/306 hp), straight-six diesel με Variable Twin Turbo (210 kW/286 hp), straight-six diesel με turbocharger (173 kW/235 hp). 

•
Εξατάχυτο αυτόματο κιβώτιο με βελτιστοποιημένες αλλαγές σχέσεων στάνταρ σε όλες τις εκδόσεις κινητήρων, ταχεία διαδικασία αλλαγής, άνετες αλλαγές, βελτιστοποιημένη κατανάλωση με το στάτη (συμπλέκτη) του μετατροπέα ροπής να φροντίζει για το σχεδόν εκμηδενισμό της ολίσθησης (πατινάρισμα), ηλεκτρονικός επιλογέας ταχυτήτων και μοχλοί αλλαγής στο τιμόνι, προσφέρονται στάνταρ. 

•
Η BMW X6 διαθέτει μία δομή αμαξώματος που μελετήθηκε και σχεδιάστηκε με γνώμονα τη μέγιστη ασφάλεια των επιβατών. Σε συνδυασμό με τα συστήματα παθητικής ασφάλειας, πληροί όλες τις προϋποθέσεις για έξοχα αποτελέσματα σε όλα τα σχετικά  crash-tests σε όλο τον κόσμο. Η ασφάλεια των επιβατών διασφαλίζεται, μεταξύ άλλων, με ζώνες ασφαλείας τριών σημείων σε όλα τα καθίσματα,  εμπρόσθιους και πλευρικούς αερόσακους καθώς και αερόσακους προστασίας κεφαλής στο πλάι, εμπρός προσκέφαλα που ενεργοποιούνται στις συγκρούσεις. Διπλοί προβολείς  Bi-xenon με λειτουργία φώτων ημέρας, φώτα ομίχλης, φώτα φρένων δύο σταδίων, και ελαστικά runflat, όλα προσφέρονται στάνταρ.

•
Πρωτοποριακή φιλοσοφία αμαξώματος και εσωτερικού: Τετράθυρο coupé με μεγάλη πίσω πόρτα που ανοίγει ψηλά στην οροφή, υψηλής ποιότητας προηγμένο εσωτερικό με σπορ και πολυτελές περιβάλλον, τέσσερα καθίσματα, μεγάλος, μεταβλητός χώρος αποσκευών (570–1.450 litres).

•
Η σχεδίαση εσωτερικού υπογραμμίζει τον εξαιρετικά σπορ χαρακτήρα της BMW X6. Δερμάτινο σπορ τιμόνι με μπουτόν πολλαπλών λειτουργιών και μοχλούς αλλαγής ταχυτήτων προσφέρεται στάνταρ, κεντρική κονσόλα με μαξιλάρια γονάτων (επιγονατίδες) για τον οδηγό και το συνοδηγό, εμπρός καθίσματα με πολυδιάστατη ρύθμιση, εν μέρει ηλεκτρική, δύο πίσω καθίσματα με ατομική πλευρική στήριξη, τυπικά για coupé και ενσωματωμένα προσκέφαλα. 

•
Ανάρτηση και συστήματα υποστήριξης οδηγού (προαιρετικά) αποκλειστικά για BMW: Adaptive Drive (ενεργητικές αντιστρεπτικές δοκούς και αμορτισέρ), Active Steering, Head-Up Display, Adaptive Headlights (Προσαρμοζόμενοι Προβολείς), Bending Lights (Φώτα Στροφών), High-Beam Assistant, cruise control με λειτουργία πέδησης.

•
Πλούσια γκάμα λειτουργιών άνεσης και πρωτοποριακές επιλογές ενημέρωσης/ψυχαγωγίας: BMW iDrive με εξατομικευμένα ‘αγαπημένα’ μπουτόν, CD-player συμβατό με MP3, είσοδος AUX στάνταρ, θύρα USB, ηχοσύστημα πολλαπλών καναλιών, σύστημα DVD πίσω, αυτόματο σύστημα κλιματισμού τεσσάρων ζωνών, ενεργός εξαερισμός καθισμάτων, κάμερα για οπισθοπορεία, συστήματα πλοήγησης, BMW Assist, BMW Online, BMW TeleServices προαιρετικό. 

•
Κινητήρες:
BMW X6 xDrive50i: V8 βενζινοκινητήρας με Twin Turbo και άμεσο ψεκασμό (High Precision Injection) 
Κυβισμός 4.395 cc, μέγιστη ισχύς 300 kW/407 hp από 5.500–6.400 rpm, 
μέγιστη ροπή 600 Nm από 1.750–4.500 rpm, 
Επιτάχυνση [0–100 km/h] σε 5.4 δευτερόλεπτα, 
Τελική ταχύτητα 250 km/h (155 mph), 
Μέση κατανάλωση καυσίμου σύμφωνα με τα Ευρωπαϊκά πρότυπα 12.5 litres/100 km, 
Εκπομπές CO2 σύμφωνα με τα Ευρωπαϊκά πρότυπα 299 g/km.

BMW X6 xDrive35i: Straight-six βενζινοκινητήρας με Twin Turbo και 
άμεσο ψεκασμό (High Precision Injection) 
Κυβισμός 2.979 cc, μέγιστη ισχύς 225 kW/306 hp από 5.800–6.250 rpm, μέγιστη ροπή 400 Nm από 1.300–5.000 rpm, 
Επιτάχυνση [0–100 km/h] σε 6.7 δευτερόλεπτα,
Τελική ταχύτητα 240 km/h (149 mph), 
Μέση κατανάλωση καυσίμου σύμφωνα με τα Ευρωπαϊκά πρότυπα 10.9 litres/100 km, 
Εκπομπές CO2 σύμφωνα με τα Ευρωπαϊκά πρότυπα 262 g/km.

BMW X6 xDrive35d: Straight-six diesel με Variable Twin Turbo και ψεκασμό καυσίμου common rail τρίτης γενιάς
Κυβισμός 2.993 cc, μέγιστη ισχύς 210 kW/286 hp στις 4.400 rpm, 
μέγιστη ροπή 580 Nm στις 1.750–2.250 rpm,
Επιτάχυνση [0–100 km/h] στις 6.9 δευτερόλεπτα, 
Τελική ταχύτητα 236 km/h (146 mph), 
Μέση κατανάλωση καυσίμου σύμφωνα με τα Ευρωπαϊκά πρότυπα 8.3 litres/100 km, 
Εκπομπές CO2 σύμφωνα με τα Ευρωπαϊκά πρότυπα 220 g/km.

BMW X6 xDrive30d: Straight-six diesel με υπερσυμπιεστή και  
ψεκασμό καυσίμου common rail τρίτης γενιάς
Κυβισμός 2.993 cc, μέγιστη ισχύς 173 kW/235 hp στις 4.000 rpm, 


μέγιστη ροπή 520 Nm από 2.000–2.750 rpm, 
Επιτάχυνση [0–100 km/h] σε 8.0 δευτερόλεπτα
Τελική ταχύτητα 210 km/h (130 mph), 
Μέση κατανάλωση καυσίμου σύμφωνα με τα Ευρωπαϊκά πρότυπα 8.2 litres/100 km, 
Εκπομπές CO2 σύμφωνα με τα Ευρωπαϊκά πρότυπα 217 g/km.

2. Παγκόσμιο Ντεμπούτο του 

Πρώτου Sports Activity Coupe

BMW X6.
Ένας εντελώς νέος τύπος αυτοκινήτου, μία μοναδική σχεδιαστική φιλοσοφία και πρωτοφανής δυναμική συμπεριφορά – όλα αυτά γίνονται πραγματικότητα με τη μορφή της νέας BMW X6.

Το πρώτο στον κόσμο Sports Activity Coupé έχει εντυπωσιακά χαρακτηριστικά και ικανότητες σε ένα συνδυασμό απαράμιλλο. Σχεδιαστικά, η νέα BMW X6 συνδυάζει τη σπορ κομψότητα μιας μεγάλης BMW X6 με την ισχυρή παρουσία ενός μοντέλου BMW X.

Η BMW X6 αποκαλύπτει τα μοναδικά οδηγικά χαρακτηριστικά της μέσα από έναν πρωτοφανή συνδυασμό δυναμικών επιδόσεων στο δρόμο, σαν γνήσια BMW, με μοναδική υπεροχή σε όλα τα εδάφη, και προτίθεται να λανσάρει μία ριζική αλλαγή φιλοσοφίας: Η νέα BMW X6 προσδίδει μία πρωτοποριακή και πολύ ελκυστική διάσταση στην πολύ ξεχωριστή προσωπικότητα μιας BMW Coupé, ενώ ταυτόχρονα ανοίγει νέες προοπτικές στην οικογένεια BMW X.

Έχοντας χαμηλές επιφάνειες πλαϊνών παραθύρων και μία γραμμή οροφής που πέφτει ομαλά προς τα πίσω, η BMW X6 διαθέτει τις αναλογίες ενός γνήσιου coupe. Στο εσωτερικό, το νέο μοντέλο – και πάλι σε τυπικό στυλ coupe – προσφέρει άφθονο χώρο για τον οδηγό και το συνοδηγό και για δύο ακόμα επιβάτες πίσω, οι οποίοι ταξιδεύουν σε ξεχωριστά πίσω καθίσματα τύπου μπάκετ μεγάλων διαστάσεων με ενσωματωμένα προσκέφαλα. 

Αυξημένη απόσταση από το έδαφος, διογκωμένοι θόλοι τροχών σε εντυπωσιακή σχεδίαση, τέσσερις πόρτες, ένα μεγάλο πορτμπαγκάζ και η ψηλή μεσαία γραμμή, όλα αποπνέουν μία σαφή στιλιστική ομοιότητα με τα άλλα μοντέλα της σειράς BMW X. Αυτή η σχεδίαση είναι πράγματι μία αυθεντική έκφραση των δυναμικών δυνατοτήτων που προσφέρει η BMW X6 μέσα από την τεχνολογία κινητήρα και ανάρτησης, όχι μόνο στο δρόμο αλλά και σε συνθήκες off road.

Η BMW X6 προσφέρεται στάνταρ με την ευφυή τεχνολογία της BMW,  xDrive all-wheel-drive, με ηλεκτρονικό έλεγχο μεταβλητής κατανομής ισχύος μεταξύ εμπρός και πίσω άξονα, που προσαρμόζεται άριστα, συνεχώς και σε όλες τις οδηγικές συνθήκες. 

Ο Δυναμικός Έλεγχος Επιδόσεων - Dynamic Performance Control – που προσφέρεται για πρώτη φορά στάνταρ με τη BMW X6, διασφαλίζει ομοίως τη μεταβλητή κατανομή κινητήριων δυνάμεων μεταξύ των δύο πίσω τροχών. Μοναδική σε όλο τον κόσμο, αυτή η τεχνολογία αιχμής βελτιώνει σημαντικά την ακρίβεια διεύθυνσης και, σαν αποτέλεσμα, την ευελιξία του οχήματος ακόμα και στις χαμηλές ταχύτητες. Σε γρήγορες στροφές, στους απότομους ελιγμούς ή όταν ο οδηγός παίρνει ξαφνικά το πόδι του από το γκάζι, ο Δυναμικός Έλεγχος Επιδόσεων βελτιώνει περαιτέρω την ευστάθεια όλου του αυτοκινήτου, για μεγαλύτερη ασφάλεια και μία νέα διάσταση δυναμικής συμπεριφοράς. Σε ολισθηρές ή ανώμαλες επιφάνειες, τέλος ο Δυναμικός Έλεγχος Επιδόσεων προσφέρει το πλεονέκτημα της ακόμα πιο ασφαλούς και πιο σταθερής πρόσφυσης.

Η νέα V8 κινητήρια μονάδα με τεχνολογία Twin Turbo και άμεσο ψεκασμό βενζίνης κάνει επίσης το παγκόσμιο ντεμπούτο της στη BMW X6. Με κυβισμό 4.4 λίτρων, αυτός ο οκτακύλινδρος κινητήρας με μέγιστη ισχύ 300 kW/407 hp και μέγιστη ροπή 600 Nm διαθέσιμη σε μία ασυνήθιστα μεγάλη κλίμακα στροφών, από 1.750–4.500 rpm είναι ο ισχυρότερος που έχει κάνει ποτέ την εμφάνισή του σε ένα μοντέλο BMW X.

Ο νέος οκτακύλινδρος είναι πραγματικά εντυπωσιακός όχι μόνο λόγω εξαιρετικής ιπποδύναμης και ροπής, αλλά και χάρη στις συμπαγείς διαστάσεις του. Γιατί είναι ο πρώτος οκτακύλινδρος βενζινοκινητήρας στον κόσμο που έχει τον υπερσυμπιεστή του στο τμήμα V μεταξύ των δύο σειρών κυλίνδρων. 

Στο δρόμο, η ανώτερη τεχνολογία κίνησης και ανάρτησης της BMW X6 προσφέρει μία νέα αίσθηση ευελιξίας, δυναμικής συμπεριφοράς και ασφάλειας κυρίως σε γρήγορες και δυναμικές στροφές. Σε ολισθηρές επιφάνειες και διαδρομές εκτός δρόμου, η πρόσφυση και η ευστάθεια για μία ακόμα φορά φτάνουν σε ακόμα υψηλότερο επίπεδο τελειότητας. 

Επομένως, η BMW Sports Activity Coupé είναι ένα ξεχωριστό όχημα - πέρα από τους άμεσους ανταγωνιστές μιας BMW X, υπερέχοντας σε όλες τις καταστάσεις, ανεξάρτητα από τις οδικές συνθήκες και το είδος του οδοστρώματος.
Μοναδική σχεδίαση: δυναμική γραμμή, ισχυρή παρουσία.

Σχεδιαστικά, η BMW X6 εκφράζει σαφώς το DNA μιας BMW X αλλά ερμηνεύει το χαρακτήρα ενός τέτοιου οχήματος με νέο και απόλυτα σπορ τρόπο. Πραγματικά, η σχεδιαστική γλώσσα αυτού του νέου μοντέλου είναι η αυθεντική απεικόνιση των έξοχων οδηγικών αρετών της BMW X6, κυρίως χάρη στην ευφυή τεχνολογία BMW xDrive all-wheel-drive και στο Δυναμικό Έλεγχο Επιδόσεων - Dynamic Performance Control. 

Η BMW X6 είναι σίγουρα μία γνήσια BMW από κάθε οπτική γωνία. Αυτό είναι αποτέλεσμα κυρίως της ανάγλυφης σχεδίασης που χαρακτηρίζει όλα τα Μοντέλα BMW X. Τα εμπρός, πλαϊνά και πίσω τμήματα ‘ρέουν’ ομαλά και απευθείας το ένα μέσα στο άλλο, με τις διάφορες μορφές και επιφάνειες να συγχωνεύονται για την επίτευξη ενός αρμονικού συνόλου.

Διάφορα σχεδιαστικά στοιχεία, αντιπροσωπευτικά της μάρκας, εμφανίζονται στις λεπτομέρειες του αυτοκινήτου, από τη μάσκα της BMW μέχρι τους διπλούς στρογγυλούς προβολείς με το οπτικό πάνω κόψιμο και το δυναμικό περίγραμμα που διατρέχει το πλαϊνό τμήμα μέχρι τις οριζόντιες γραμμές πίσω, οι οποίες προβάλλουν το καθαρό πλάτος του αυτοκινήτου.
Εμπρός τμήμα με σαφή και δυναμικό προσανατολισμό στο δρόμο.

Μία ματιά στο εμπρός τμήμα του νέου Sports Activity Coupé της BMW αποκαλύπτει το δυναμισμό αυτού του μοναδικού αυτοκινήτου: Λόγω της μεγαλύτερης αναλογίας επιφανειών στο χρώμα του αμαξώματος, το εμπρός τμήμα δείχνει ακόμα χαμηλότερο και πιο δυναμικό, προβάλλοντας τη δυναμική φιλοσοφία της BMW X6 στο δρόμο.

Αυτό το χαρακτηριστικό DNA της BMW ενυπάρχει και στο καπό του κινητήρα, στη δομή της κάθετα τοποθετημένης μάσκας της BMW με τις ράβδους της να έχουν μοντέρνα απόχρωση τιτανίου στην κορυφαία xDrive50i και BMW X6 xDrive35d και μαύρη στα άλλα μοντέλα.  

Μεγάλοι αεραγωγοί τοποθετημένοι στα άκρα δεν ικανοποιούν μόνο τις απαιτήσεις ψύξης των ισχυρών κινητήρων. Σε συνδυασμό με τα πλαϊνά πάνελ που εκτείνονται προς τα μέσα πάνω από τους προβολείς, οι αεραγωγοί είναι εμφανώς προσανατολισμένοι προς τους τροχούς, τονίζοντας τη δυναμική παρουσία του αυτοκινήτου στο δρόμο. 

Οι αεραγωγοί στο πλάι είναι οριζόντια διαιρούμενοι από μπάρες αλουμινένιας απόχρωσης που εδράζουν και τα πλαίσια των στρογγυλών φώτων ομίχλης. Ο κεντρικός αεραγωγός στον προφυλακτήρα, τέλος, φαρδαίνει προς τα κάτω στη BMW X6, ενώ οι καμπύλες του απεικονίζουν και πάλι έναν εμφανή οπτικό προσανατολισμό στο δρόμο. Μέσω του ‘κοψίματος’ στο πάνω μέρος, οι διπλοί στρογγυλοί προβολείς που είναι τυπικό στοιχείο BMW δημιουργούν μία ιδιαίτερα έντονη και εστιασμένη εικόνα. Επομένως η αίσθηση ότι όλο το αυτοκίνητο επικεντρώνεται στο δρόμο είναι ακόμα πιο έντονη.

Οι προβολείς συγχωνεύονται με μία δυναμική γραμμή στα πλαϊνά πάνελ, ενώ η επιφάνεια του καπό του κινητήρα χωρίζεται από εντυπωσιακές γραμμές που λεπταίνουν προς τη μάσκα όπως οι γραμμές που πλαισιώνουν το καπό του κινητήρα στο πλάι. 

Τέλος, τα πλαϊνά πάνελ που εκτείνονται πάνω από τους προβολείς προς τη μέση του αυτοκινήτου με δυναμικές καμπύλες, υπογραμμίζουν την έξοχη παρουσία της BMW X6 από μπροστά.
Πλαϊνή άποψη: δυναμική γραμμή οροφής, μυώδεις επιφάνειες.

Οι μοναδικές αναλογίες της νέας BMW X6 είναι ιδιαίτερα εμφανείς από το πλάι.

Ο κοντός εμπρός πρόβολος, για παράδειγμα, τονίζει τη δυναμική εμφάνιση του αυτοκινήτου, η γραμμή οροφής λεπταίνει ελαφρώς προς τα πίσω και ο μακρύς πρόβολος πίσω επιτείνει την επιμηκυμένη σιλουέτα ενός γνήσιου coupé. 

Η γραμμή οροφής φτάνει στο υψηλότερο σημείο της ακριβώς πάνω από την πρώτη σειρά καθισμάτων, εστιάζοντας εμφανώς στον οδηγό, και δημιουργώντας μία ξεχωριστή εικόνα που ταιριάζει στην αίσθηση πολυτέλειας την οποία αποπνέει η σχεδίαση της BMW X6. 

Η απότομη αλλαγή κλίσης στο κάτω άκρο της Κολόνας D – χαρακτηριστική όλων των BMW, γνωστή και ως “Hofmeister kick”, δίνει φυσικά το παρών. 

Τα χρωμιωμένα πλαίσια των παραθύρων που προσφέροντα στάνταρ ξεχωρίζουν την BMW X6 xDrive50i από τις υπόλοιπες εκδόσεις του μοντέλου.

Η ψηλή μεσαία γραμμή και οι δυναμικοί θόλοι των τροχών μπροστά και πίσω, μετατοπίζοντας το οπτικό  κέντρο βάρους στη μέση του αυτοκινήτου και καταδεικνύοντας την τετρακίνηση, είναι μερικά ακόμα σημαντικά στοιχεία του DNA ενός Μοντέλου BMW X. Τα κομψά πλαστικά προστατευτικά στο κάτω μέρος των προφυλακτήρων, τα μαρσπιέ και στους θόλους των τροχών υπογραμμίζουν διακριτικά το στιβαρό χαρακτήρα της BMW X6

Το πλαϊνό πάνελ χωρίζεται από δύο εντυπωσιακές γραμμές, που κινούνται αργά η μία προς την άλλη, στο εμπρός τμήμα του αυτοκινήτου, για τη δημιουργία μιας σφηνοειδούς αισθητικής, συμβολίζοντας τον ασυγκράτητο, δυναμικό χαρακτήρα της BMW X6. Η πλαϊνή γραμμή που διατρέχει το όχημα παράλληλα με τις χειρολαβές θυρών δημιουργεί μία ιδιαίτερα μυώδη αισθητική, που επιτείνεται από το δυναμικό σφηνοειδές σχήμα, το οποίο είναι αποτέλεσμα της αυξανόμενης απόστασης μεταξύ της μεσαίας και της γραμμής των μαρσπιέ προς το πίσω μέρος του αυτοκινήτου. Επεκτεινόμενη μέχρι τα συγκροτήματα των πίσω φώτων, η πλαϊνή γραμμή επιμηκύνει οπτικά όλο το αυτοκίνητο, για μία ακόμα πιο δυναμική εντύπωση. Η δεύτερη χαρακτηριστική γραμμή ‘τρέχει’ παράλληλα με τα μαρσπιέ, ανάμεσα στην πλαϊνή και τη γραμμή των μαρσπιέ. Μπροστά και πίσω, αυτή η πρόσθετη χαρακτηριστική γραμμή καταλήγει εκεί όπου οι τεράστιοι θόλοι των τροχών προβάλλουν δυναμικά από τα πλαϊνά πάνελ. 

Ενώ οι πλαϊνές γραμμές υπογραμμίζουν την ανώτερη κομψότητα του αυτοκινήτου, οι ξεχωριστές επιφάνειες χαρίζουν στη BMW X6 μία ιδιαίτερα δυναμική εμφάνιση από αυτή την οπτική γωνία. Η εντυπωσιακή αλληλεπίδραση κοίλων και κυρτών επιφανειών δίνει έμφαση στη μυώδη εμφάνιση του αυτοκινήτου, επομένως η BMW X6 επιτυγχάνει μία έξοχη ισορροπία οπτικής δύναμης και κομψότητας.
Ισχυρά πλευρικά τμήματα και δυναμικό πάτημα στο δρόμο.

Το πίσω τμήμα της BMW X6 επιτυγχάνει επίσης έναν εντυπωσιακό συνδυασμό κομψότητας, σπορτίφ στυλ και στιβαρότητας, σε πλήρη αρμονία μεταξύ τους. Ο μυώδης προφυλακτήρας και το προστατευτικό κάλυμμα κάτω από το πάτωμα είναι κλασικά σχεδιαστικά στοιχεία ενός μοντέλου BMW X.

Κάτι ακόμα είναι ότι οι coupé αναλογίες ερμηνεύονται μέσα από το ιδιαίτερο στυλ και την εμφάνιση μιας BMW X.

Η οροφή  με το εντυπωσιακά χαμηλό πίσω παρμπρίζ λεπταίνει ομαλά προς τα πίσω, με το πορτμπαγκάζ να ενσωματώνει μια ξεχωριστή αεροτομή αποδεικνύοντας και πάλι το γεγονός ότι αυτό το μοναδικό νέο αυτοκίνητο είναι ένα γνήσιο coupé σε εμφάνιση και στυλ.  

Ολόκληρο το πίσω τμήμα υποδιαιρείται από οριζόντιες γραμμές που προβάλλουν το πλάτος και τονίζουν το δυναμικό πάτημα και κράτημα του αυτοκινήτου. Το πίσω τμήμα φτάνει στο πλήρες πλάτος του στην περιοχή των θόλων των τροχών.

Οι δύο απολήξεις εξαγωγής, που είναι τοποθετημένες προς τα έξω και φέρουν πλαίσια υψηλής ποιότητας, οδηγούν το βλέμμα στους τροχούς. Η χαρακτηριστική ακμή που παίζει με το φως κατά μήκος του κάτω τμήματος του προφυλακτήρα αποτελεί ένα ακόμα στοιχείο που τονίζει κυρίως την απόσταση της BMW X6 από το έδαφος – ένα ακόμα χαρακτηριστικό μοντέλου BMW X.

Τα πίσω φώτα, αντανακλούν επίσης το μοναδικό χαρακτήρα της BMW X6, ερμηνεύοντας εκ νέου το σχήμα L που είναι τόσο χαρακτηριστικό των μοντέλων BMW X και προσθέτοντας μία δυναμική, σαρωτική γραμμή. Επεκτεινόμενα μέχρι τα πλαϊνά τμήμα, τα πίσω φώτα αναδεικνύουν επίσης όλο το πλάτος του αυτοκινήτου ημέρα και νύχτα. 
Σπορτίφ στυλ και αποκλειστική πολυτέλεια στο εσωτερικό.

Μέχρι και η παραμικρή λεπτομέρεια στο εσωτερικό της BMW X6 αποπνέει ένα μοναδικό συνδυασμό αποκλειστικής πολυτέλειας, σπορ αίσθησης και δυναμικού στυλ. Λείες επιφάνειες που συγχωνεύονται η μία μέσα στην άλλη συμβολίζουν τον ενεργητικό χαρακτήρα του SAV της BMW, ενώ σπορ χαρακτηριστικά όπως το μαξιλαράκι γονάτων και στις δύο πλευρές της κεντρικής κονσόλας , μοχλοί αλλαγής ταχυτήτων στο σπορ τιμόνι στάνταρ, και μία κομψή διαβάθμιση των στρογγυλών οργάνων δημιουργούν μία συναρπαστική, διαφορετική οδηγική εμπειρία με τη νέα BMW X6 στο δρόμο και σε συνθήκες off road.

Όπως όλα τα Μοντέλα BMW X, το νέο Sports Activity Coupé προσφέρει στους επιβάτες και των τεσσάρων καθισμάτων μία υπερυψωμένη θέση. Ειδικότερα, χαρίζει στον οδηγό την αίσθηση ότι ελέγχει άριστα την BMW X6 του σε όλες τις καταστάσεις. Σε συνδυασμό με το cockpit που απλά προκαλεί τον οδηγό να οδηγεί με ενεργητικό στυλ, αυτό δημιουργεί μία πρωτοφανή, γνήσια σπορ αίσθηση.

Τα καθίσματα του οδηγού και του συνοδηγού φέρουν στάνταρ ηλεκτρική ρύθμιση έδρας και γωνίας πλάτης. Ένα ακόμα σημείο που ξεχωρίζει το πρώτο Sports Activity Coupé από τα άλλα μοντέλα BMW X είναι η σπορ σχεδίαση των ατομικών πίσω καθισμάτων που χωρίζονται μεταξύ τους με την κεντρική κονσόλα, οι άριστες πλευρικές στηρίξεις και τα ενσωματωμένα προσκέφαλα και στα τέσσερα καθίσματα. 

Η BMW X6 είναι το μοναδικό αυτοκίνητο στην κατηγορία των Μοντέλων BMW X που έχει σπορ τιμόνι με μοχλούς αλλαγής ταχυτήτων στάνταρ. Μέσω αυτών των μοχλών ο οδηγός αλλάζει σχέσεις με το χέρι στο εξατάχυτο αυτόματο κιβώτιο για πιο ομαλή λειτουργία και απόκριση όλες τις φορές: Χρησιμοποιώντας τους μοχλούς, ο οδηγός μπορεί να ανεβάζει και να κατεβάζει ταχύτητες ομαλά και άνετα, ανεξάρτητα από την τρέχουσα θέση του τιμονιού. Μπουτόν πολλαπλών λειτουργιών στο τιμόνι χρησιμεύουν περαιτέρω για τη λειτουργία του τηλεφώνου και των συστημάτων ήχου γρήγορα, ομαλά και χωρίς τον παραμικρό περισπασμό, ενώ δύο ακόμα μπουτόν μπορούν να προγραμματιστούν ατομικά, ανάλογα με τις προσωπικές προτιμήσεις του οδηγού.

Το τιμόνι προσφέρεται στάνταρ με δέρμα και φέρει μία μπάρα σε περλέ γυαλιστερό χρώμιο. Στο ταμπλό κυριαρχούν δύο στρογγυλά όργανα με διαβαθμίσεις αγωνιστικής φιλοσοφίας, ως σαφής οπτική αναφορά στο σπορ χαρακτήρα της BMW X6. Τα γαλβανισμένα πλαίσια στα όργανα αντανακλούν τον αποκλειστικό χαρακτήρα της καμπίνας, ενώ την ίδια, υψηλής ποιότητας μεταλλική λάμψη μοιράζονται τα περιστροφικά κουμπιά, οι χειρολαβές των θυρών, η λαβή του επιλογέα ταχυτήτων και οι βάσεις μέσα στους αεραγωγούς.

Οι νέες επενδύσεις γονάτων στην κεντρική κονσόλα ξεχωρίζουν σαν ένα ιδιαίτερα σπορ στοιχείο, προσφέροντας στον οδηγό και το συνοδηγό πρόσθετη σταθερότητα στους ελιγμούς στην κυκλοφορία της πόλης και σε διαδρομές offroad υπό σκληρές συνθήκες. Τα ποιοτικά στηρίγματα των επενδύσεων γονάτων που αποτελούνται από πλαστικό ενισχυμένο με υαλονήματα, συνδυάζουν το χαμηλό βάρος με την έξοχη στιβαρότητα.

Ανάλογα με τα στοιχεία και τον εξοπλισμό του αυτοκινήτου, οι επενδύσεις γονάτων συνδυάζονται με το εσωτερικό, χρωματικά και ως προς το υλικό. 
Φινίρισμα υψηλής ποιότητας και άφθονες λύσεις αποθήκευσης.

Προηγμένες και υψηλής ποιότητας επιφάνειες κυριαρχούν στο εσωτερικό της BMW X6. Χάρη στην ξεχωριστή ποιότητα και διαχρονική αντοχή τους, οι επιφάνειες εσωτερικού προβάλλουν επίσης την εξαιρετική στιβαρότητα του αυτοκινήτου για offroad χρήση όποτε χρειάζεται. 

Η ειδική σαγρέ επιφάνεια του ταμπλό δημιουργείται από την πρωτοποριακή χυτή IM (in-mould) επένδυση. Το προαιρετικό δερμάτινο φινίρισμα στο ταμπλό αποπνέει μία ιδιαίτερη αίσθηση σε αφή και αισθητική που επιτυγχάνεται με τη χρήση υψηλής ποιότητας δέρματος και ραφών καθώς και μαλακής επένδυσης κάτω από τη δερμάτινη επιφάνεια.

Σχεδιαστικά, το ταμπλό θυμίζει μία απαλή καμπύλη που εκτείνεται από τη μία πλευρά στην άλλη. Αυτό το δυναμικό σχεδιαστικό θέμα συνεχίζεται και στις δύο τμημάτων επενδύσεις των θυρών, με το ντουλαπάκι να συγχωνεύεται κομψά και εργονομικά στις γύρω επιφάνειες. Κλειδώνοντας αυτόματα μαζί με τις πόρτες, το ντουλαπάκι δεν χρειάζεται ξεχωριστή κλειδαριά, ενώ το δύο τμημάτων καπάκι που ανοίγει προς τα πάνω και προς τα κάτω, παρέχει βολική πρόσβαση σε ένα πλήρως φωτιζόμενο αποθηκευτικό χώρο.

Το ευρύχωρο ντουλάπι της κεντρικής κονσόλας ανοίγει και κλείνει όπως τα φτερά της πεταλούδας. Άλλα στοιχεία της κεντρικής κονσόλας είναι οι δύο μεγάλες ποτηροθήκες που φέρουν καπάκι στο πάνω τμήμα χρησιμεύοντας ακόμα και για τη συγκράτηση μπουκαλιών στη θέση τους.

Δύο ακόμα μεγάλες ποτηροθήκες υπάρχουν στην πίσω κονσόλα, μαζί με έναν πρόσθετο αποθηκευτικό χώρο. Και ευρύχωρες θήκες στις πόρτες, μπροστά και πίσω, ολοκληρώνουν την πλούσια γκάμα λύσεων αποθήκευσης.
Άφθονοι χώροι, ποικίλες λύσεις εξατομίκευσης.

Πίσω πόρτες με μεγάλο άνοιγμα διευκολύνουν την πρόσβαση στα δύο πίσω καθίσματα, ενώ ο χώρος για το κεφάλι πίσω είναι ασυνήθιστα μεγάλος για coupé: Το ύψος των καθισμάτων στα 944 mm, εγγυάται ένα ανώτερο επίπεδο άνεσης, ακόμα και για ψηλούς επιβάτες. 

Παρατηρώντας τη BMW X6 από πίσω, το σχήμα των παραθύρων δημιουργεί την εντύπωση της προς τα εμπρός κίνησης και, σαν αποτέλεσμα, μία πληθωρική αίσθηση ευρυχωρίας και πολυτέλειας.

Μία πλούσια γκάμα υλικών και χρωμάτων που υπογραμμίζουν το σπορ χαρακτήρα της BMW X6 προάγουν το ατομικό στυλ και την προσωπικότητα αυτού του μοναδικού οχήματος. Η παλέτα αποχρώσεων εξωτερικού, για παράδειγμα, περιλαμβάνει δέκα επιλογές, ενώ οι πέντε εκδόσεις εξοπλισμού, οι δύο αποχρώσεις εσωτερικού και οι πέντε επιλογές ταπετσαρίας προσφέρουν πλείστες δυνατότητες εξατομίκευσης και επιλογών.

Διακοσμητικές μπάρες στο χρώμα της στάχτης (ash grain) και του αλουμινίου (flywheel aluminium) δημιουργήθηκαν ειδικά για το  Sports Activity Coupé της BMW. Και ενώ η ξύλινη επένδυση δηλώνει διακριτική αποκλειστικότητα, η χρήση γυαλιστερού αλουμινίου παραπέμπει εμφανώς στο μηχανοκίνητο αθλητισμό. 

Ο χώρος επιβατών και αποσκευών της BMW X6 χωρίζονται μεταξύ τους όπως σε ένα κανονικό coupe. Προσφέροντας 570 λίτρα, ο χώρος αποσκευών πίσω από τα καθίσματα της BMW X6 είναι πολύ μεγαλύτερος από ένα συμβατικό coupe, επιτρέποντας τη μεταφορά τεσσάρων κανονικών τσαντών του γκολφ, ακόμα και με τέσσερις επιβάτες μέσα στο αυτοκίνητο.

Το νέο Sports Activity Coupé της BMW φέρει επίσης ένα σταθερό, αναδιπλούμενο κάλυμμα από το χώρο αποσκευών, που αναδιπλώνεται εύκολα κάτω από το πάτωμα για βολική μεταφορά αντικειμένων μεγάλου όγκου. Τέλος, οι πλάτες των πίσω καθισμάτων μπορούν να αναδιπλώνονται ασύμμετρα, για αύξηση της χωρητικότητας στα 1.450 λίτρα.

Προαιρετικά, η BMW X6 διατίθεται με λειτουργία αυτόματου ανοίγματος και κλεισίματος του πορτμπαγκάζ, ενώ χάρη στα στάνταρ αμορτισέρ δύο σταδίων ο οδηγός μπορεί να μεταβάλλει την τελική θέση της πίσω πόρτας. Έτσι, περιορίζεται ο κίνδυνος ζημιάς, για παράδειγμα σε ένα υπόγειο πάρκινγκ αυτοκινήτων ή χώρο στάθμευσης με χαμηλό ταβάνι.

Σε ότι αφορά τις επενδύσεις των καθισμάτων, ο πελάτης μπορεί να επιλέξει διάφορες εκδόσεις υφάσματος και δέρματος υψηλής ποιότητας, καθώς και ένα νέο συνδυασμό alcantara/δέρματος που δημιουργήθηκε αποκλειστικά για τη BMW X6. Σ’ αυτή την έκδοση, το κάλυμμα από alcantara στη μέση των καθισμάτων συνδυάζεται με κοκκώδες δέρμα Oregon στα πλαϊνά.

Το Lights Package (Πακέτο Φώτων) είναι μία ακόμα επιλογή, με τις μονάδες LED γύρω από τις λαβές θυρών και τις φωτεινές μπάρες στις θήκες των θυρών να δημιουργούν ένα κομψό και σοφιστικέ περιβάλλον μέσα στο αυτοκίνητο και να διευκολύνουν τη χρήση των στοιχείων ελέγχου που βρίσκονται στα πάνελ των θυρών. Ένα ακόμα σημαντικό στοιχείο είναι ότι το Πακέτο Φώτων φωτίζει επίσης την περιοχή έξω από το αυτοκίνητο και διαθέτει φώτα εξόδου στις επενδύσεις των θυρών. 
Άριστος συνδυασμός ανώτερης δυναμικής και έξοχης άνεσης.

Ένας νέος τύπος αυτοκινήτου, μία νέα οδηγική εμπειρία: η BMW X6 εμφανώς προσφέρει τα καλύτερα δύο κόσμων. 

Σε ό,τι αφορά τη δυναμική συμπεριφορά, το πρώτο Sports Activity Coupé όλων των εποχών προσφέρει μία νέα διάσταση, που προσδιορίζεται από μία σημαντική αύξηση της ευελιξίας, τη μοναδική ευστάθεια στις γρήγορες στροφές και την ασφαλή πρόσφυση σε ολισθηρές επιφάνειες. Ισχυροί κινητήρες, η ευφυής τεχνολογία xDrive all-wheel-drive της BMW, το Σύστημα Δυναμικού Ελέγχου Ευστάθειας, το προαιρετικό Active Steering και Adaptive Drive καθώς και ο Δυναμικός Έλεγχος Επιδόσεων, Dynamic Performance Control που προσφέρεται για πρώτη φορά με τη BMW X6 ακόμα και σαν στάνταρ εξοπλισμός, θέτουν τη βάση για ανώτερη δυναμική συμπεριφορά σε όλες τις συνθήκες.

Ακόμα και με μέτριο, επιφυλακτικό στυλ οδήγησης, το Dynamic Performance Control βελτιστοποιεί σημαντικά την ακρίβεια διεύθυνσης, επιτρέποντας στη BMW X6 να διαχειρίζεται ακόμα και δύσκολες οδηγικές καταστάσεις, μέσω μιας εξαιρετικά προηγμένης τεχνολογίας μετάδοσης ισχύος και ανάρτησης.
Δυναμική συμπεριφορά με έξυπνο έλεγχο: 
Integrated Chassis Management. 

Τα συστήματα μετάδοσης κίνησης και ανάρτησης του οχήματος συνεργάζονται άριστα με το ICM - Integrated Chassis Management της 
BMW. Αυτός ο υψηλής απόδοσης ηλεκτρονικός έλεγχος διασφαλίζει την άριστη αρμονία των λειτουργιών μετάδοσης ισχύος και ανάρτησης μέσα σε κλάσματα του δευτερολέπτου, επιτυγχάνοντας μέγιστη ευστάθεια και ανώτερες επιδόσεις, ανεξαρτήτως προορισμού και συνθηκών. 

Επομένως, ακόμα και μία ξαφνική αλλαγή στις οδηγικές συνθήκες, όπως σε επιφάνειες με διαφορετικό συντελεστή τριβής, σε ξαφνικούς ελιγμούς, κατά την επιτάχυνση ή στην απότομη χρήση των φρένων, το ICM αντιδρά με εντολές ακριβείας στους ενεργοποιητές των xDrive, DSC και Dynamic Performance Control, αλλά και στο Active Steering όταν υπάρχει σαν προαιρετική επιλογή. Σε όλες τις περιπτώσεις, η φύση και ο σκοπός μιας τέτοιας παρέμβασης ελέγχεται ανάλογα ώστε να διασφαλίζεται όχι μόνον η μέγιστη οδηγική ευστάθεια αλλά και η βέλτιστη δυναμική συμπεριφορά.

Τα μοντέλα Χ της BMW που ήδη κυκλοφορούν σήμερα οφείλουν την έξοχη ευελιξία τους σε μεγάλο βαθμό στις έξοχες επιδόσεις και ιδιότητες του ICM. Τώρα η κεντρική μονάδα ελέγχου έχει ακόμα μεγαλύτερη και πιο προοδευτική επιρροή στη δυναμική συμπεριφορά της νέας BMW X6, καθώς μπορεί να χρησιμοποιεί τους ενεργοποιητές που χρησιμεύουν για το Δυναμικό Έλεγχο Επιδόσεων της BMW -  Dynamic Performance Control: Ανάλογα με τις οδηγικές συνθήκες και με πλήρως μεταβλητή διαχείριση, η κινητήρια ισχύς δεν κατανέμεται πια ‘μόνο’ μεταξύ εμπρός και πίσω άξονα, αλλά και – μέσω του Dynamic Performance Control – μεταξύ αριστερού και δεξιού πίσω τροχού, παρέχοντας πρόσθετη ισχύ στο πιο κατάλληλο σημείο όπου μπορεί να μεταφερθεί άριστα στο δρόμο.

Αυτή η τεχνολογία μετάδοσης ισχύος που είναι μοναδική στην αγορά αυξάνει την ευελιξία, την ακρίβεια διεύθυνσης και την ευστάθεια του αυτοκινήτου στις στροφές καθώς και την πρόσφυσή του σε ολισθηρές επιφάνειες, βελτιώνοντας σημαντικά τη δυναμική συμπεριφορά σε όλες τις περιπτώσεις και κάτω από όλες τις συνθήκες.

Σαν αποτέλεσμα, ο Έλεγχος Δυναμικής Ευστάθειας - Dynamic Stability Control χρειάζεται μόνο να παρεμβαίνει φρενάροντας επιλεκτικά τον κατάλληλο τροχό ή τροχούς, όταν το όχημα φτάνει πραγματικά στα απόλυτα όρια της φυσικής. Κατά συνέπεια, το πρώτο Sports Activity Coupé στον κόσμο προσφέρει στον οδηγό μία συναρπαστική εμπειρία, αφού μπορεί να χειρίζεται τις πιο απαιτητικές οδηγικές συνθήκες με σπορ στυλ και πρωτοφανείς δυναμικές επιδόσεις.

Η τεχνολογία μετάδοσης ισχύος και ανάρτησης της BMW X6 διασφαλίζει το υψηλότερο δυνατό επίπεδο ασφαλείας, ακρίβειας και οδηγικής απόλαυσης σε όλα τα είδη των επιφανειών.  Τη βάση γι’ αυτό αποτελεί η τεχνολογία ανάρτησης που είναι μοναδική στην κατηγορία μοντέλων X της BMW. Ο εμπρός άξονας την ανάρτησης, για παράδειγμα, είναι μία διάταξη δύο συνδέσμων για δυναμική πλευρική επιτάχυνση, ανώτερη ευστάθεια σύγκλισης και ελαχιστοποίηση των δυνάμεων που επενεργούν στο τιμόνι. Η κατάλληλη κινηματική εμπρός άξονα, από την άλλη, διασφαλίζει έξοχη γωνία  κάμπερ για βέλτιστη επαφή των τροχών με το δρόμο. Έτσι η BMW X6 διατηρεί άριστη πρόσφυση και κράτημα ακόμα και στις πιο δυναμικές οδηγικές συνθήκες.

Πίσω, η BMW X6 φέρει τον πατενταρισμένο άξονα Integral IV που εξισορροπεί ένα υψηλό επίπεδο άνεσης με μία αντίστοιχη ανώτερη δυναμική. Τώρα, αυτή η ελαφριά δομή έχει βελτιστοποιηθεί ειδικά για το Sports Activity Coupé από πολλές απόψεις: συγκεκριμένα, ολόκληρη η διάταξη του πίσω άξονα έχει ρυθμιστεί κατάλληλα σύμφωνα με τις ειδικές απαιτήσεις που ενέχει αυτό το μοντέλο στον τομέα του έξοχου σπορ στυλ και των επιδόσεων.

Οι βάσεις των τροχών, το υποπλαίσιο του πίσω άξονα και τέσσερις σύνδεσμοι ελέγχου σύγκλισης αντιμετωπίζουν αποτελεσματικά όλα τα φορτία της ανάρτησης από το δρόμο και τη μετάδοση, μειώνοντας οποιαδήποτε ελαστική παραμόρφωση των βάσεων των τροχών, ενώ μαλακές  περιστρεφόμενες βάσεις προσφέρουν την κατάλληλη διαμήκη ελαστικότητα και βελτιστοποιούν την ποιότητα κύλισης. 

Τέλος, απομονώνοντας την επιφάνεια του δρόμου από το σύστημα μετάδοσης, ο πίσω άξονας συμβάλλει στον κορυφαίο έλεγχο θορύβων και οδηγικής άνεσης. 

Η BMW Χ6 διατίθεται στάνταρ με ζάντες αλουμινίου 19 ιντσών. Επίσης, τα στάνταρ ελαστικά runflat επιτρέπουν στον οδηγό να συνεχίζει το ταξίδι ακόμα και με πλήρως κλαταρισμένο λάστιχο, ομαλά και με ασφάλεια, μέχρι το πλησιέστερο βουλκανιζατέρ.

Ένα ακόμα χαρακτηριστικό είναι ο Δείκτης Απώλειας Πίεσης Ελαστικού - Tyre Defect Indicator που παρακολουθεί συνεχώς την πίεση του αέρα μέσα στα ελαστικά και προειδοποιεί τον οδηγό μόλις αυτή πέσει πάνω από 30% κάτω από το ιδανικό επίπεδο, μέσω ενός οπτικού σήματος στο ταμπλό.
BMW xDrive: ευφυής τετρακίνηση (AWD) για βελτιωμένη δυναμική και άριστη πρόσφυση.

Η μόνιμη τετρακίνηση με ηλεκτρονικά ελεγχόμενη και μεταβλητής κατανομής κινητήρια ισχύ μεταξύ εμπρός και πίσω άξονα, προσφέρει στα Μοντέλα Χ της BMW όχι μόνον ανώτερη πρόσφυση, αλλά και βελτιωμένη δυναμική συμπεριφορά. Πράγματι, το xDrive της BMW είναι ένα ευφυές σύστημα τετρακίνησης που κατανέμει την κινητήρια ισχύ μέσω ενός πρόσθετου κιβωτίου με ηλεκτρονικά ελεγχόμενο πολύδισκο συμπλέκτη, για κατανομή ροπής σύμφωνα με τις οδηγικές συνθήκες, ακριβώς στις σωστές αναλογίες, στον κάθε άξονα, σύμφωνα με την πρόσφυση που προσφέρει.

Οι δυνατότητες βελτιστοποίησης της ελκτικής ισχύος, με απώτερο σκοπό και την οδηγική ευστάθεια και τις δυναμικές επιδόσεις, αυξάνονται με τη χρήση του Dynamic Performance Control στη BMW X6, που τώρα κατανέμει την κινητήρια ισχύ επίσης μεταξύ αριστερού και δεξιού πίσω τροχού. 

Σε κανονικές οδηγικές συνθήκες το BMW xDrive κατανέμει την κινητήρια ισχύ σε μία αναλογία 40 : 60 εμπρός/πίσω, με τους αισθητήρες να μετρούν σταθερά την ολίσθηση των τροχών. Επομένως, το σύστημα μπορεί μέσα σε κλάσματα του δευτερολέπτου να μεταβάλλει την κατανομή των κινητήριων δυνάμεων, ενώ το BMW xDrive, αντίθετα με τα συμβατικά συστήματα τετρακίνησης, προβλέπει την προσεχή κατάσταση και δεν ενεργοποιείται μόνον όταν ένας τροχός έχει αρχίσει να σπινάρει. Αυτό εξυπηρετεί για τη σταθεροποίηση του οχήματος πριν καν ο οδηγός παρατηρήσει την ανάγκη παρέμβασης.

Προσφέροντας τέτοια πλεονεκτήματα, το BMW xDrive αυξάνει τις δυναμικές επιδόσεις της BMW X6, εξουδετερώνοντας ακόμα και την παραμικρή τάση για υπερστροφή ή υποστροφή από την αρχή, και όσο πιο έγκαιρα γίνεται. Και τώρα, ενσωματώνοντας το Δυναμικό Έλεγχο Επιδόσεων της BMW, το xDrive μπορεί να αντιδρά ακόμα πιο γρήγορα και σύμφωνα με τις τρέχουσες συνθήκες, με σημαντικά πλεονεκτήματα στις γρήγορες στροφές.
Απαράμιλλη ευελιξία και κατευθυντική ευστάθεια χάρη στο xDrive και το Dynamic Performance Control.

Οι θετικές επιπτώσεις του Dynamic Performance Control στην ευελιξία της BMW X6 είναι άμεσα αντιληπτές, ακόμα και στη συμβατική καθημερινή κυκλοφορία, καθώς το όχημα ελίσσεται στις στροφές με πολύ μεγαλύτερη ακρίβεια και όταν ταξιδεύει με μέτριες ταχύτητες. 

Ο Δυναμικός Έλεγχος Επιδόσεων (Dynamic Performance Control), ομοίως, βελτιώνει τη συμπεριφορά και τη συνολική υπεροχή της BMW X6 σε ξαφνικούς ελιγμούς και ιδιαίτερα στις υψηλές ταχύτητες στις στροφές. Ένα όχημα, όταν οδηγείται στο όριο, πιέζει τους εμπρός ή/και πίσω τροχούς προς το εξωτερικό μιας στροφής, ανάλογα με τις οδικές συνθήκες, τη γωνία της στροφής και την ταχύτητα του αυτοκινήτου. Τόσο το BMW xDrive όσο και το Dynamic Performance Control μπορούν να εξουδετερώνουν και τα δύο αυτά συμπτώματα οδηγικής αστάθειας: Μόλις το όχημα απειλήσει για υπερστροφή, το xDrive μειώνει τη μετάδοση ισχύος στους πίσω τροχούς που πιέζονται προς το εξωτερικό. Στη συνέχεια, παρεμβαίνει και το Dynamic Performance Control, μειώνοντας τις κινητήριες δυνάμεις από τον εξωτερικό πίσω τροχό σε μία γρήγορη στροφή, ανακατανέμοντας αυτές τις δυνάμεις στον εσωτερικό πίσω τροχό. 

Αυτή η παρέμβαση με στόχο τη μεγαλύτερη ευστάθεια είναι τόσο γρήγορη και άριστα ελεγχόμενη, ώστε ο οδηγός ούτε καν θα παρατηρήσει τι συμβαίνει. Εκείνο που θα αντιληφθεί, ωστόσο, είναι ότι η BMW X6 διασφαλίζει υποδειγματική ακρίβεια διεύθυνσης ακόμα και στη δυναμική οδήγηση, ή στο απόλυτο όριο.

Λειτουργώντας ακριβώς αντίθετα, ο Δυναμικός Έλεγχος Επιδόσεων (Dynamic Performance Control) εξουδετερώνει επίσης την όποια τάση υποστροφής: το xDrive μειώνει τη μετάδοση ισχύος στους εμπρός τροχούς που πιέζονται προς τα έξω, και ο Δυναμικός Έλεγχος Επιδόσεων κάνει ανακατανομή της κινητήριας ισχύος στον εξωτερικό πίσω τροχό σε μία στροφή, με στόχο τη βέλτιστη σταθερότητα. Σαν αποτέλεσμα, το όχημα στρίβει ομαλά και με ακρίβεια μέσα στη στροφή, ακολουθώντας την πορεία που ορίζει ο οδηγός με μεγαλύτερη ευελιξία και αυξημένη ευστάθεια, ανεξάρτητα από την ταχύτητα.

Μοναδικό: Ο Δυναμικός Έλεγχος Επιδόσεων (Dynamic Performance Control) αυξάνει την ακρίβεια διεύθυνσης και όταν ο οδηγός παίρνει το πόδι του από το γκάζι.

Ένα ακόμα στοιχείο του Δυναμικού Ελέγχου Επιδόσεων είναι ότι η κινητήρια ισχύς και ροπή κατανέμονται μεταβλητά μεταξύ των πίσω τροχών, όχι μόνον όταν κινητήρας ‘έλκει’ το όχημα, αλλά και στο ρολάρισμα. Αυτό επιτυγχάνεται με μία πρόσθετη μονάδα κιβωτίου μέσα στην τελική μετάδοση, που αποτελείται από ένα διπλό σετ πλανητικών γραναζιών και ένα πολύδισκο συμπλέκτη που λειτουργεί με ηλεκτρικό μοτέρ, μεταβάλλοντας την κατανομή κινητήριας ισχύος και όταν ο οδηγός παίρνει το πόδι του από το γκάζι.

Η BMW X6 είναι το πρώτο αυτοκίνητο στον κόσμο που προφέρει μία τέλεια λειτουργία σταθεροποίησης ανεξάρτητα από το φορτίο του κινητήρα και την κινητήρια ισχύ.

Ο Δυναμικός Έλεγχος Επιδόσεων χρησιμεύει και για τη βελτιστοποίηση της πρόσφυσης σε ολισθηρές επιφάνειες: Η δυνατότητα μεταβολής της μετάδοσης κινητήριας ισχύος σύμφωνα με τις απαιτήσεις ακόμα και μεταξύ των δύο πίσω τροχών χρησιμεύει, μεταξύ άλλων, και για τη βελτίωση της ελκτικής πρόσφυσης όποτε το αυτοκίνητο κινείται πάνω σε διαφορετικές με διαφορετικό συντελεστή τριβής σε κάθε πλευρά, για παράδειγμα, με άσφαλτο στη μία πλευρά και με χιόνι στην άλλη. Οι όποιες διαφορές στο συντελεστή τριβής μεταξύ των τροχών στη δεξιά και την αριστερή πλευρά  αντιμετωπίζονται από το Δυναμικό Έλεγχο Επιδόσεων μέσω μεταβολής της κατανομής ισχύος μεταξύ των πίσω τροχών.

Ρίχνοντας μία ματιά στο ταμπλό, ο οδηγός λαμβάνει σαφές μήνυμα που δείχνει την επέμβαση του Δυναμικού Έλεγχου Επιδόσεων: Μία γραφική ένδειξη που παρουσιάζεται εναλλακτικά αντί των άλλων ενδείξεων στον υπολογιστή ταξιδιού πατώντας απλά το μοχλό στην κολόνα του τιμονιού, ενημερώνει τον οδηγό για την τρέχουσα κατανομή της κινητήριας ισχύος. Σε μία συμβολική γραφική αναπαράσταση των τεσσάρων κινητήριων τροχών, διαγράμματα με μπάρες δείχνουν πόση ισχύς κατανέμεται σε κάθε τροχό οποιαδήποτε δεδομένη χρονική στιγμή.
Το DSC παρεμβαίνει μόνον όταν η οδήγηση είναι στο όριο.

Η διαφορά στις κινητήριες δυνάμεις μεταξύ των δύο πίσω τροχών που παρέχει ο Δυναμικός Έλεγχος Επιδόσεων, μπορεί να φτάσει μέχρι τα 1.800 Nm. Αλλά ακόμα και τότε, το μόνο που θα νιώσει  ο οδηγός όταν παρέμβει το Dynamic Performance Control είναι μία σημαντική αύξηση στην ευελιξία, την πρόσφυση και την οδηγική ευστάθεια. Κάτι που επίσης θα νιώσει και θα εκτιμήσει χάρη στο Dynamic Performance Control είναι ότι ο Έλεγχος Δυναμικής Ευστάθειας - DSC Dynamic Stability Control παρεμβαίνει πολύ πιο σπάνια από πριν. Στην πράξη, αυτό σημαίνει ότι ο οδηγός μπορεί να χρησιμοποιεί όλη την ισχύ και ροπή του κινητήρα, πολύ περισσότερο σε σχέση με ένα συμβατικό σύστημα, με το DSC να επενεργεί ατομικά στους τροχούς ή να μειώνει την κινητήρια ισχύ μόνον όταν μπορεί πραγματικά να πιέσει το αυτοκίνητο στο απόλυτο όριο των νόμων της φυσικής.

Πέρα από αυτή τη λειτουργία σταθεροποίησης, το DSC στη νέα BMW X6 προσφέρει μία μεγάλη γκάμα πρόσθετων λειτουργιών, που χρησιμεύουν για να προάγουν την ασφάλεια και τη δυναμική οδήγηση. Μεταξύ αυτών είναι ABS, ASC Automatic Stability Control, Trailer Stability Control, HDC Hill Descent Control, DBD Dynamic Brake Control που μεγιστοποιεί αυτόματα την πίεση πέδησης όταν χρειάζεται για να επιτυγχάνονται οι ελάχιστες αποστάσεις ακινητοποίησης, CBC Cornering Brake Control και τέλος, Active Cruise Control που συνοδεύεται από δική του λειτουργία πέδησης.

Το Αυτόματο Κλείδωμα Διαφορικού - ADB Automatic Differential Brake χρησιμεύει σαν ένα εγκάρσιο κλείδωμα (μπλοκέ) μεταξύ των δύο τροχών, και η Αντιστάθμιση Κόπωσης (Fading Compensation), αυξάνοντας την πίεση πέδησης όταν χρειάζεται σε πολύ υψηλές θερμοκρασίες πέδησης, βοηθά στη διατήρηση των δυνάμεων πέδησης ακόμα και κάτω από οριακές συνθήκες. Το Τακτικό Στέγνωμα των Φρένων (Regular Dry Braking), από την άλλη, βελτιστοποιεί την απόδοση πέδησης σε υγρές συνθήκες, ενώ το Start-Off Assistant επιτρέπει στον οδηγό να ξεκινά πιο ομαλά και εύκολα σε μία επικλινή επιφάνεια. 

Η νέα BMW X6 φέρει χειρόφρενο που λειτουργεί και ηλεκτρομηχανικά και υδραυλικά και ενεργοποιείται ή λύεται απλά, πιέζοντας ένα μπουτόν. 

Αντανακλώντας το υψηλό πρότυπο δυναμικής συμπεριφοράς που προσφέρει η BMW X6, το DSC συνοδεύεται από Δυναμικό Έλεγχο Πρόσφυσης - DTC Dynamic Traction Control σαν ειδική λειτουργία, ανεβάζοντας τα όρια απόκρισης του DSC σε υψηλότερο επίπεδο, επιτρέποντας ένα ιδιαίτερα σπορ και ενεργό στυλ οδήγησης και προσφέροντας τη δυνατότητα στον οδηγό να ξεκινά ομαλά στο χιόνι ή σε χαλαρή άμμο με τους κινητήριους τροχούς να σπινάρουν σκόπιμα ελαφρά.

Υποστηριζόμενο από μία μεγάλη γκάμα λειτουργιών του DSC, το υψηλής απόκρισης σύστημα πέδησης της BMW X6 διασφαλίζει άριστη ισχύ ακινητοποίησης κάτω από όλες τις συνθήκες. Εσωτερικά αεριζόμενα δισκόφρενα σε όλους τους τροχούς παρέχουν την απαιτούμενη ισχύ πέδησης. Νέα, ελαφρά φρένα με δίσκους 385mm και αλουμινένιες πλευστές δαγκάνες μπροστά και πίσω εγγυώνται άριστη αντοχή στην κόπωση και μέγιστη άνεση στο φρενάρισμα στην κορυφαία BMW X6 xDrive50i.

Τα ελαφρά δισκόφρενα εδράζονται με πιρτσίνια σε αλουμινένια βάση, σύμφωνα με μία αρχή-πατέντα της BMW που τώρα μιμούνται και άλλοι κατασκευαστές αυτοκινήτων για να μειώνονται σημαντικά οι μη αναρτώμενες μάζες και να αποτρέπεται η παραμόρφωση των δίσκων εξ αιτίας υψηλών θερμοκρασιών ακόμα και υπό εξαιρετικά υψηλά φορτία πέδησης.
Active Steering για ένα ιδιαίτερα σπορ και άνετο στυλ οδήγησης.

Η κρεμαγιέρα της BMW X6 μεταβάλλει το λόγο υποπολλαπλασιασμού ανάλογα με τη γωνία διεύθυνσης, ικανοποιώντας όλες τις απαιτήσεις υπό διαφορετικές οδηγικές συνθήκες. Διατηρώντας την υποβοήθηση σε σταθερό επίπεδο και στις υψηλές ταχύτητες με το τιμόνι στη μεσαία θέση, αναβαθμίζεται ακόμα περισσότερο ο έλεγχος του οχήματος. Στις στροφές, από την άλλη, ο οδηγός ωφελείται από την πιο άμεση απόκριση διεύθυνσης, αφού η γωνία των τροχών επιλέγεται ανάλογα με τη γωνία του τιμονιού με στόχο ένα ακόμα πιο δυναμικό στυλ οδήγησης.

Προαιρετικά, η BMW X6 διατίθεται επίσης με Active Steering. 

Αυτό το σύστημα που εξέλιξε η BMW προσφέρει τον κατάλληλο λόγο υποπολλαπλασιασμού σε όλες τις ταχύτητες, διατηρώντας μία άμεση σχέση τιμονιού/κρεμαγιέρας μέχρι μία ταχύτητα περίπου 90 km/h, όπως απαιτείται κυρίως για ένα σπορ και ενεργό στυλ οδήγησης. Ένα ακόμα πλεονέκτημα σ’ αυτή την περίπτωση είναι ότι ο οδηγός πρέπει να στρίψει το τιμόνι του μόνο δύο φορές από τέρμα σε τέρμα όταν παρκάρει. Στις υψηλότερες ταχύτητες, το Active Steering προσφέρει πιο έμμεσο λόγο υποπολλαπλασιασμού με στόχο την κατευθυντική ευστάθεια και, σαν αποτέλεσμα, τη βελτιωμένη οδηγική άνεση.

Στη BMW X6, το Active Steering συνδυάζεται με Servotronic, συμβάλλοντας ενεργά στη σταθεροποίηση του αυτοκινήτου σε περίπτωση υπερστροφής στις στροφές ή σε ιδιαίτερα απαιτητικούς ελιγμούς φρεναρίσματος. Όταν το αυτοκίνητο φρενάρει σε επιφάνειες με διαφορετικό συντελεστή τριβής αριστερά/δεξιά, το Active Steering διορθώνει (ανάποδο τιμόνι) διακριτικά αλλά σταθερά για να αποτρέψει την απώλεια ελέγχου του αυτοκινήτου.
Μοναδικό: Adaptive Drive με μεταφορά δεδομένων μέσω FlexRay.

Η άριστα εναρμονισμένη συνεργασία των αντιστρεπτικών δοκών και των αποσβεστήρων του αυτοκινήτου που ελέγχεται από το Adaptive Drive είναι ένα ακόμα μοναδικό χαρακτηριστικό στην κατηγορία των μοντέλων Χ της BMW. Πραγματικά, αυτός ο συνδυασμός ενεργού ελέγχου κλίσεων αμαξώματος και μεταβλητής ρύθμισης αποσβεστήρων που διατίθεται προαιρετικά, προσφέρει στη νέα BMW X6 ασύγκριτα ανώτερη οδηγική συμπεριφορά.

Χρησιμοποιώντας τους αισθητήρες του οχήματος, το Adaptive Drive παρακολουθεί συνεχώς και υπολογίζει δεδομένα για την ταχύτητα του αυτοκινήτου, τη γωνία διεύθυνσης, τη διαμήκη και πλευρική επιτάχυνση, την ταχύτητα του αμαξώματος και του κάθε τροχού,  καθώς και το ‘ύψος’ του κάθε αποσβεστήρα. Με βάση αυτές τις πληροφορίες, το σύστημα επενεργεί απευθείας στους ενεργοποιητές στα μοχλικά της κάθε  αντιστρεπτικής δοκού και στις ηλεκτρομαγνητικές βαλβίδες των αποσβεστήρων, μεταβάλλοντας την αντίσταση στην κλίση του αμαξώματος και τις αποσβέσεις ανάλογα, σε όλες τις καταστάσεις. Τέλος, πατώντας απλά ένα μπουτόν, ο οδηγός μπορεί να επιλέγει μία ρύθμιση σπορ ή άνεσης, στο Adaptive Drive. 

Το BMW Adaptive Drive χρησιμοποιεί τεχνολογία μεταφοράς δεδομένων υψηλών ταχυτήτων FlexRay για ταχύ και αξιόπιστο συντονισμό δεδομένων. Αυτό το σύστημα που εξελίχθηκε σύμφωνα με πρότυπα παραγωγής από ένα κονσόρτσιουμ υπό την ηγεσία της BMW προσφέρει ένα πρωτοφανές πρότυπο μεταφοράς δεδομένων – και η BMW είναι η πρώτη κατασκευάστρια αυτοκινήτων στον κόσμο που χρησιμοποιεί τεχνολογία FlexRay σε κανονικό όχημα παραγωγής.
Ανώτερη δυναμική με δύο βενζινοκινητήρες και δυο κινητήρες diesel.

Χάρη στην έξοχη τεχνολογία της ανάρτησής της, η BMW X6 μπορεί να μετατρέπει συνεχώς και με ασφάλεια όλη την κινητήρια ισχύ σε δυναμική συμπεριφορά, κάτω από όλες σχεδόν της συνθήκες και όλα τα είδη επιφανειών. Και οι κινητήριες μονάδες που διατίθενται με το πρώτο Sports Activity Coupé θέτουν πρότυπα στον τομέα των υψηλών επιδόσεων, της πολιτισμένης και αθόρυβης λειτουργίας και της έξοχης απόδοσης στις αντίστοιχες κατηγορίες τους. Οι δύο βενζινοκινητήρες τεχνολογίας Twin Turbo και οι δύο αλουμινένιοι diesel αντιπροσωπεύουν την πιο προηγμένη τεχνολογία κινητήρων. Τέλος, η γκάμα επιλογών ισχύος εκτείνεται από 173 kW/235 hp μέχρι 300 kW/407 hp.

Η κορυφαία BMW X6 xDrive 50i αντλεί ισχύ από ένα νέο, οκτακύλινδρο κινητήρα, ενώ η BMW X6 xDrive35i έχει τον ισχυρότερο ‘straight-six’ στο χαρτοφυλάκιο κινητήρων της κορυφαίας Γερμανικής κατασκευάστριας premium αυτοκινήτων.

Και οι δύο αυτοί βενζινοκινητήρες οφείλουν τα χαρακτηριστικά επιδόσεων και την απόδοσή τους στον αποκλειστικό συνδυασμό της τεχνολογίας Twin Turbo και του Ψεκασμού Υψηλής Ακρίβειας (High Precision Injection) που διατίθεται μόνον από τη BMW. Η αρχή συνδυασμού δύο υπερσυμπιεστών και άμεσου ψεκασμού βενζίνης που εφαρμόστηκε για πρώτη φορά σε κινητήρα ‘straight-six’ χρησιμοποιείται τώρα και στο νέο V8.

Η BMW X6 xDrive35d εισέρχεται στην αγορά με τον πιο σπορ και δυναμικό εξακύλινδρο στον κόσμο. Και η X6 xDrive30d – που και πάλι έχει έναν αλουμινένιο diesel με ψεκασμό common-rail τρίτης γενιάς – ομοίως προσφέρει την ισχύ και τις επιδόσεις ενός σπορ αυτοκινήτου σε συνδυασμό με ένα επίπεδο απόδοσης μοναδικό στην κατηγορία των μοντέλων X της BMW. 
Μία δική του κατηγορία: 
Ο νέος οκτακύλινδρος με τεχνολογία Twin Turbo.

Η υπεροχή είναι το στοιχείο που χαρακτηρίζει τα Μοντέλα Χ της BMW και τις οκτακύλινδρες μονάδες της. Και τώρα, η BMW X6 προσθέτει μία ασύγκριτα δυναμική έκδοση στη γκάμα Μοντέλων Χ της BMW, με το πρώτο στον κόσμο Sports Activity Coupé, για πρώτη φορά ,να έχει έναν ιδιαίτερα σπορ και δυναμικό οκτακύλινδρο.

Με κυβισμό 4.4 λίτρων, ο νέος V8 με τεχνολογία Twin Turbo και άμεσο ψεκασμό βενζίνης (High Precision Injection) αποδίδει μέγιστη ισχύ 300 kW/407 hp σε μία ευρεία κλίμακα στροφών, από 5.500–6.400 rpm. Η μέγιστη ροπή των 600 Nm παράγεται σε μία ασυνήθιστα μεγάλη κλίμακα στροφών από 1.750–4.500 rpm. Η άμεση, δυνατή και μεγάλης διάρκειας επιτάχυνση που παράγεται με αυτό τον τρόπο είναι αποτέλεσμα της τεχνολογίας Twin Turbo που ήδη χρησιμοποιείται στους πιο ισχυρούς ‘straight-six’ της BMW σε συνδυασμό με High Precision Injection. Στο νέο V8, το φαινόμενο της ψύξης που προσφέρει ο άμεσος ψεκασμός βενζίνης διασφαλίζει επίσης μία αναλογία συμπίεσης εντελώς ασυνήθιστη για υπετροφοδοτούμενη κινητήρια μονάδα, προσφέροντας ένα ακόμα υψηλότερο επίπεδο συνολικής απόδοσης.

Η θέση των συμπιεστών και καταλυτικών μετατροπέων στο τμήμα V,  ανάμεσα δηλαδή στις δύο σειρές κυλίνδρων είναι, ομοίως, μία τεχνολογική καινοτομία επιτρέποντας ιδιαίτερα συμπαγείς διαστάσεις κινητήρα και ταυτόχρονα απαιτώντας νέα διάταξη των αυλών εισαγωγής και εξαγωγής. Αυτό μεταφράζεται σε πιο κοντές πολλαπλές εισαγωγής και εξαγωγής και μεγαλύτερες διατομές που μειώνουν σημαντικά τις απώλειες πίεσης στην πλευρά της εισαγωγής και της εξαγωγής.

Η αλουμινένια μονάδα V8 που εξελίχθηκε για τη BMW X6 προφέρει όλες τις τυπικές αρετές ενός οκτακύλινδρου με ασύγκριτα σπορ στυλ. Στην πράξη, αυτό σημαίνει ένα συνδυασμό ανώτερης ισχύος στις χαμηλές στροφές με μία συνεχή ροή ισχύος και επιδόσεων μέχρι την υψηλότερη κλίμακα στροφών. 

Η BMW X6 xDrive50i επιταχύνει από 0–100 km/h σε 5.4 δευτερόλεπτα και διαθέτει πλούσια αποθέματα ισχύος για εντυπωσιακή επιτάχυνση και στις υψηλότερες ταχύτητες. Η τελική ταχύτητα είναι εντυπωσιακή, στα 250 km/h και περιορίζεται ηλεκτρονικά από τη μονάδα ελέγχου του κινητήρα. 
Η τεχνολογία Twin Turbo για πρώτη φορά σε οκτακύλινδρο βενζινοκινητήρα.

Τα χαρακτηριστικά ισχύος και επιδόσεων του νέου V8 είναι αποτέλεσμα, σε μεγάλο βαθμό, της τεχνολογίας Twin Turbo, της χρήσης δύο υπερσυμπιεστών για πρώτη φορά σε οκτακύλινδρη μονάδα που συντελεί στην αύξηση ισχύος και ροπής του κινητήρα με μέγιστη απόδοση. Καθένας από τους δύο υπερσυμπιεστές παρέχει συμπιεσμένο αέρα σε τέσσερις κυλίνδρους κάθε φορά, διασφαλίζοντας άμεση αντίδραση στο πεντάλ του γκαζιού. 

Όπως με τον ‘straight-six’ που έχει τεχνολογία Twin Turbo, η υστέρηση τούρμπο - τυπικό χαρακτηριστικό ενός υπερτροφοδοτούμενου κινητήρα συμβατικής τεχνολογίας, που είναι η χρονική καθυστέρηση μέχρις ότου ο υπερσυμπιεστής ανεβάσει πίεση - σχεδόν καταργείται χάρη σ’ αυτή την προηγμένη τεχνολογία. 

Ένα ακόμα πλεονέκτημα είναι ότι ο κινητήρας ανεβάζει στροφές ομαλά και με πλήρη ισχύ, διατηρώντας την υψηλή ροπή του σταθερά σε μία ασυνήθιστα ευρεία κλίμακα στροφών. Επομένως, σε χαρακτηριστικά επιδόσεων και ισχύος, ο κινητήρας είναι εφάμιλλος με μία σημαντικά μεγαλύτερη ατμοσφαιρική κινητήρια μονάδα, ενώ προσφέρει το πλεονέκτημα του πολύ μικρότερου βάρους και χάρη στον αλουμινένιο στροφαλοθάλαμο.

Όχι μόνον οι διαστάσεις και το βάρος του νέου V8 είναι ασυνήθιστα μέτρια, αλλά και η κατανάλωση καυσίμου εξαιρετικά χαμηλή για κινητήρα τέτοιων επιδόσεων. Ένας σημαντικός παράγοντας που συμβάλλει στην ανώτερη οικονομία καυσίμου είναι η διαχείριση γραμμικής μεταβολής χρονισμού εκκεντροφόρων double-VANOS, μία τεχνολογία που χαρακτηρίζει τους κινητήρες BMW. Πράγματι, αυτή η τεχνολογία είναι και ένας από τους λόγους που ο V8 – πέρα από την ανώτερη οικονομία καυσίμου του – παράγει υποδειγματικά υψηλή ροπή από τις χαμηλές στροφές. 

Ο Ψεκασμός Υψηλής Ακρίβειας (High Precision Injection) παίζει επίσης βασικό ρόλο στην αποτελεσματική χρήση καυσίμου. Αυτή η δεύτερη γενιά άμεσου ψεκασμού βενζίνης χρησιμοποιεί πιεζοηλεκτρικά μπεκ τοποθετημένα ακριβώς δίπλα στα μπουζί στην κυλινδροκεφαλή και παρέχοντας καύσιμο στους θαλάμους καύσης με πίεση 200 bar. Το πλεονέκτημα είναι εξαιρετικά ακριβής αναλογία καυσίμου, σε συνδυασμό με μειωμένες εκπομπές ρύπων και βελτιωμένη ακουστική κινητήρα. Τελευταίο αλλά σημαντικό, ο κινητήρας πληροί τις προδιαγραφές εκπομπών ρύπων US ULEV II καθώς και τις απαιτήσεις EU5 στην Ευρώπη.

Η νέα μονάδα V8 είναι ο πιο αποδοτικός κινητήρας στην κατηγορία του. Συνδυαζόμενος με αρκετές άλλες τεχνολογίες που εξελίχθηκαν στο πλαίσιο της φιλοσοφίας BMW EfficientDynamics, ο κινητήρας προσφέρει στη BMW X6 xDrive50i κατανάλωση καυσίμου και εκπομπές ρύπων σημαντικά καλύτερες από άλλα οκτακύλινδρα μοντέλα ανταγωνιστικά των Μοντέλων BMW X. Η μέση κατανάλωση της BMW X6 xDrive50i είναι 12.5 lit./100 km. Οι εκπομπές CO2 είναι 299 grams/ km.
Ο ισχυρότερος ‘straight-six’ της BMW στο πρώτο στον κόσμο Sports Activity Coupé.

Η δεύτερη βενζινοκίνητη έκδοση της BMW X6 έχει τον ισχυρότερο ‘straight-six’ στο χαρτοφυλάκιο κινητήρων της BMW: Η  μέγιστη ισχύς του κινητήρα της BMW X6 xDrive35i είναι 225 kW/306 hp από κυβισμό 3.0 λίτρων. 

Αυτή η ανώτερη ισχύς διατηρείται σταθερή μεταξύ 5.800 και 6.250 rpm, με τη μέγιστη ροπή των 400 Nm να είναι διαθέσιμη μεταξύ 1.300 και 5.000 rpm. Έτσι ο εξακύλινδρος επιτυγχάνει ισχύ και επιδόσεις από πολύ χαμηλές στροφές για βενζινοκινητήρα, διατηρώντας στη συνέχεια αυτή την ισχύ σε μία ευρεία κλίμακα στροφών.

Όπως η νέα μονάδα V8, ο κινητήρας της BMW X6 xDrive35i προσφέρει τον αποκλειστικό συνδυασμό τεχνολογίας Twin Turbo και High Precision Injection που διατίθεται μόνον από τη BMW για ασύγκριτη ισχύ και επιδόσεις και επιπλέον ένα υποδειγματικό πρότυπο οικονομίας.

Στον ‘straight-six’ με τεχνολογία Twin Turbo, δύο υπερσυμπιεστές εξαγωγής  παρέχουν ο καθένας συμπιεσμένο αέρα σε τρεις κυλίνδρους. Η μικρή αδράνεια της μάζας των σχετικά συμπαγών υπερσυμπιεστών βελτιστοποιεί την απόκριση σε πολύ μεγαλύτερο βαθμό και σε αυτό τον κινητήρα, παράγοντας πίεση πλήρωσης χωρίς την παραμικρή καθυστέρηση από τις χαμηλές στροφές του κινητήρα. Το αποτέλεσμα είναι ταχεία αύξηση ισχύος και ροπής, κάτι στο οποίο συμβάλλει και η διαχείριση γραμμικής μεταβολής χρονισμού εκκεντροφόρων double-VANOS.

Αυτό το ιδιαίτερο χαρακτηριστικό των βενζινοκινητήρων Twin Turbo της BMW που είναι μοναδικοί σε όλο τον κόσμο, προσφέρει ένα εξαιρετικά υψηλό πρότυπο ισχύος και ελαστικότητας στο δρόμο. Στην πράξη, αυτό σημαίνει ότι ο οδηγός μπορεί να χρησιμοποιεί την ανώτερη ροπή του κινητήρα από την αρχή κατά την επιτάχυνση, ενώ η κινητήρια ισχύς παραμένει σταθερή σε μία ευρεία κλίμακα στροφών.

Ο έξοχος δυναμισμός του κινητήρα αυξάνεται από την υψηλή αναλογία συμπίεσης, και πάλι κάτι που οφείλεται στον ψεκασμό υψηλής ακρίβειας (High Precision Injection): Καθώς το μίγμα καυσίμου/αέρα ψύχεται λόγω του άμεσου ψεκασμού, η αναλογία συμπίεσης  μπορεί να αυξηθεί σε ακόμα υψηλότερο επίπεδο από ότι σε έναν υπερτροφοδοτούμενο κινητήρα με ψεκασμό στην πολλαπλή εισαγωγής. 

Η απόδοση του κινητήρα βελτιώνεται ανάλογα, προσφέροντας περισσότερη ισχύ με λιγότερο καύσιμο. Ένα ακόμα πλεονέκτημα του ‘straight- six’ με High Precision Injection είναι η κεντρική διάταξη των πιεζοηλεκτρικών μπεκ ανάμεσα στις βαλβίδες και πολύ κοντά στα μπουζί, διασφαλίζοντας ιδιαίτερα ακριβή αναλογία του ψεκαζόμενου καυσίμου. 

Το επίπεδο ισχύος που προσφέρεται από τον ‘straight-six’ με Τεχνολογία Twin Turbo είναι ίδιο με ενός πολύ μεγαλύτερου οκτακύλινδρου του παρελθόντος. Παράλληλα, ο ισχυρότερος εξακύλινδρος της BMW προσφέρει ένα πολύ υψηλότερο πρότυπο οικονομίας καυσίμου, ενώ χάρη στον αλουμινένιο στροφαλοθάλαμο, είναι πολύ ελαφρύτερος, επιτυγχάνοντας ανώτερη ευελιξία στο δρόμο.
Μέγιστη ισχύς diesel: ‘straight-six’ με Variable Twin Turbo.

Δύο υπερσυμπιεστές, άμεσος ψεκασμός καυσίμου, βέλτιστες επιδόσεις – ο ισχυρότερος diesel που διατίθεται με τη BMW X6 παρουσιάζει αρκετά ενδιαφέροντα χαρακτηριστικά εφάμιλλα των δύο βενζινοκινητήρων. Πράγματι, ο 3.0 straight-six diesel τεχνολογίας Variable Twin Turbo (VTT) είναι ένας υποδειγματικός κινητήρας από κάθε άποψη, παράγοντας 210 kW/286 hp στις 4.400 rpm, ως η πιο σπορ κινητήρια μονάδα του είδους της σε όλο τον κόσμο. Ταυτόχρονα, η BMW X6 xDrive35d έχει ένα μεγάλο αριθμό μοναδικών τεχνικών χαρακτηριστικών.

Αυτή η έξοχη κινητήρια μονάδα υπογραμμίζει με εντυπωσιακό τρόπο τη θαυμάσια ικανότητα της BMW και στην εξέλιξη των κινητήρων diesel. Με αλουμινένιο στροφαλοθάλαμο, υπερσυμπίεση VTT και ψεκασμό καυσίμου common-rail τρίτης γενιάς με πιεζοηλεκτρικά μπεκ, ο κινητήρας προσφέρει εντυπωσιακή ισχύ και επιδόσεις σε συνδυασμό με έξοχη οικονομία. 

Ζυγίζοντας μόλις 194 kg, αυτός ο diesel υψηλών επιδόσεων είναι περίπου 50 κιλά ελαφρύτερος από ένα οκτακύλινδρο με την ίδια σχεδόν ιπποδύναμη – ένα πλεονέκτημα που προάγει το δυναμικό χαρακτήρα της BMW X6 xDrive35d. 

Χάρη σ’ αυτή την ανώτερη ισχύ, η επιτάχυνση στα 100 km/h επιτυγχάνεται σε 6.9 δευτερόλεπτα και η τελική ταχύτητα της BMW X6 xDrive35d είναι 236 km/h. Συγκριτικά με αυτό το είδος επιδόσεων, η μέση κατανάλωση καυσίμου στον Ευρωπαϊκό κύκλο δοκιμών - 8.3 lit./100 km – είναι ακόμα πιο εντυπωσιακή. 

Η έξοχη απόδοση οφείλεται κυρίως στο σύστημα Μεταβλητού Διπλού Τούρμπο - Variable Twin Turbo, όπου στις χαμηλές στροφές ενεργοποιείται ο μικρός υπερσυμπιεστής. Χάρη στο μικρότερο επίπεδο αδρανείας, βοηθά στην άμεση  παραγωγή ισχύος, ανταποκρινόμενος και στην παραμικρή κίνηση του πεντάλ του γκαζιού, χωρίς την παραμικρή καθυστέρηση. Στη συνέχεια, καθώς οι στροφές του κινητήρα αυξάνονται, παρεμβαίνει ο δεύτερος, μεγαλύτερος υπερσυμπιεστής, παράγοντας μέγιστη ροπή 580 Nm στις 1.750 rpm. Τέλος, η συνεργασία των δύο υπερσυμπιεστών, ελέγχεται από το πολύ ικανό ηλεκτρονικό σύστημα του κινητήρα. 
Πλούσια ροπή και μεγάλη οικονομία: 
’straight-six’ diesel με τουρμπίνα μεταβλητής γεωμετρίας. 

Το δεύτερο και πολύ οικονομικό μοντέλο diesel είναι η BMW X6 xDrive30d που αντλεί ισχύ επίσης από έναν 3.0-λίτρων straight-six με αλουμινένιο στροφαλοθάλαμο και άμεσο ψεκασμό καυσίμου common-rail τρίτης γενιάς.

Ο υπερσυμπιεστής αυτής της κινητήριας μονάδας φέρει μεταβλητή γεωμετρία πτερυγίων διασφαλίζοντας πλούσια και ταυτόχρονα ομαλή και αρμονική παραγωγή ισχύος προσαρμοσμένη σε όλες τις οδηγικές συνθήκες. Λειτουργώντας με μέγιστη απόδοση, ο υπερσυμπιεστής αυξάνει και την ισχύ και τη ροπή του κινητήρα, με μέγιστη ισχύ 173 kW/235 hp στις 4.000 rpm και μέγιστη ροπή 520 Nm μόλις στις 2.000 rpm. 

Ο ψεκασμός common-rail με πιεζοηλεκτρικά μπεκ χρησιμεύει και σ’ αυτή την έκδοση του 3.0-λίτρων diesel για την παραγωγή πλούσιας ισχύος σε συνδυασμό με ένα υψηλό επίπεδο απόδοσης, βελτιστοποιημένων εκπομπών ρύπων και πολιτισμένης λειτουργίας.

Η BMW X6 xDrive30d επιταχύνει στα 100 km/h σε 8.0 δευτερόλεπτα και έχει τελική ταχύτητα 210 km/h (220 km/h με το προαιρετικό σετάρισμα υψηλών ταχυτήτων). Με μέση κατανάλωση καυσίμου 8.2 lit./100 km στον Ευρωπαϊκό κύκλο δοκιμών και μέγιστη αυτονομία 1.035 km, η BMW X6 xDrive30d ορίζει πρότυπα έναντι του ανταγωνισμού.

Για τη βελτιστοποίηση των εκπομπών ρύπων και οι δύο πετρελαιοκινητήρες εφοδιάζονται με προηγμένο φίλτρο σωματιδίων και οξειδωτικό καταλύτη τοποθετημένο στην ίδια μονάδα. Αυτό το σύστημα καθαρισμού καυσαερίων που τοποθετείται ακριβώς πάνω στον κινητήρα, φτάνει στη θερμοκρασία λειτουργίας του σχεδόν αμέσως μετά την εκκίνηση του κινητήρα, προσφέροντας επομένως πλήρη απόδοση, πάρα πολύ γρήγορα.

Το φίλτρο σωματιδίων δεν έχει απαιτήσεις συντήρησης και αναγεννάται με καύση των σωματιδίων diesel, διασφαλίζοντας επομένως αποτελεσματικό φιλτράρισμα σε όλες τις ταχύτητες και κάτω από όλα τα φορτία, χωρίς την παραμικρή επιρροή στην ισχύ του κινητήρα και στην κατανάλωση καυσίμου. Οι εκπομπές CO2 της BMW X6 xDrive35d είναι 220 grams/km, με τη BMW X6 xDrive30d να προσφέρει ακόμα καλύτερη τιμή με 217 grams/km.

Τόσο η BMW X6 xDrive35d όσο και η BMW X6 xDrive30d εφοδιάζονται με προστατευτικό ανεφοδιασμού diesel που αποτρέπει τον κατά λάθος ανεφοδιασμό με βενζίνη. Αυτό επιτυγχάνεται με τη χρήση μιας ασφάλειας με καστάνια στις πολλαπλές εισαγωγής και των δύο  μοντέλων, που μόνο μία αντλία ανεφοδιασμού diesel μεγαλύτερης διαμέτρου μπορεί να ανοίξει. 

Αυτό ουσιαστικά αποκλείει τον κίνδυνο ανεφοδιασμού με λάθος καύσιμο,  όπως μπορεί να συμβεί στην περίπτωση που ο οδηγός δεν γνωρίζει το αυτοκίνητο, π.χ. εάν είναι ενοικιαζόμενο όχημα. Επομένως, σε όλους τους σταθμούς ανεφοδιασμού που χρησιμοποιούν τυποποιημένες αντλίες, ο οδηγός δεν μπορεί να επιλέξει κατά λάθος τη μικρότερης διαμέτρου αντλία βενζίνης.
BMW EfficientDynamics: μεγάλη γκάμα λειτουργιών για μείωση κατανάλωσης καυσίμου και εκπομπών ρύπων – όλα στάνταρ.

Προσφέροντας μία πλούσια γκάμα λειτουργιών που συμβάλλουν στην αύξηση της απόδοσης, όλες οι εκδόσεις της BMW X6 διασφαλίζουν άριστη ισορροπία ισχύος, επιδόσεων και οικονομίας – και όλα αυτά τα χαρακτηριστικά προσφέροντα στάνταρ.

Η Ανάκτηση Ενέργειας Μέσω Πέδησης (Brake Energy Regeneration) σε όλες τις εκδόσεις κινητήρων, π.χ., διασφαλίζει έξυπνη διαχείριση ροής ενέργειας, συγκεντρώνοντας την παραγωγή ηλεκτρισμού για το ηλεκτρικό δίκτυο του αυτοκινήτου, όταν το αυτοκίνητο ρολάρει ή φρενάρει. Αυτό σημαίνει ότι η μπαταρία φορτίζεται συνεχώς, χωρίς να αποσπάται ισχύς από τον κινητήρα, και, κατά συνέπεια, χωρίς τη χρήση οποιασδήποτε ενέργειας που παράγεται από το καύσιμο. 

Από την άλλη, όσο ο κινητήρας έλκει το όχημα, ο εναλλάκτης γενικά παραμένει αποσυνδεμένος και δεν χρησιμοποιείται. 

Εκτός από την έξοχη απόδοση στην παραγωγή ηλεκτρικής ισχύος, προσφέρεται αυξημένη ισχύς για επιτάχυνση με αποτέλεσμα να αυξάνεται η οδηγική απόλαυση.

Η συνολική απόδοση της BMW X6 βελτιστοποιείται από τον έλεγχο και την ενεργοποίηση των περιφερειακών μονάδων του κινητήρα, μόνον όταν είναι απαραίτητο, συμβάλλοντας, μεταξύ άλλων, στη σημαντική μείωση της ισχύος που απαιτείται για τις αντλίες καυσίμου και υποβοήθησης διεύθυνσης και εξοικονομώντας ενέργεια μέσα από αυτή τη διαδικασία.

Ο ιμάντας κίνησης για τον συμπιεστή κλιματισμού, φέρει έναν ανεξάρτητο συμπλέκτη που αποσυνδέει αυτόματα το συμπιεστή μόλις ο οδηγός κλείνει το αιρκοντίσιον, και επομένως ελαχιστοποιεί τις απώλειες ισχύος από το συμπιεστή. 

Άλλα παραδείγματα είναι η χρήση ελαστικών με μειωμένη αντίσταση κύλισης και η βελτιστοποίηση της αεροδυναμικής του αυτοκινήτου. Τα πτερύγια ελέγχου αέρα ψύξης πίσω από τη μάσκα της BMW και στον κεντρικό αεραγωγό, για παράδειγμα, ελέγχονται ηλεκτρονικά, συμβάλλοντας στη μείωση της αντίστασης του αέρα όταν είναι κλειστά και ανοίγουν μόνον όταν υπάρχουν μεγαλύτερες απαιτήσεις ψύξης.
Αυτόματο κιβώτιο σχεδιασμένο για σπορ οδήγηση.

Η ισχύς μεταδίδεται στη στάνταρ έκδοση της BMW X6 μέσω ενός εξατάχυτου αυτόματου κιβωτίου με ιδιαίτερα σπορ χαρτογράφηση αλλαγών. 

Το αυτόματο κιβώτιο επιλέγει την κατάλληλη σχέση με ασύγκριτη αμεσότητα, ακρίβεια και αποτελεσματικότητα, προάγοντας όχι μόνο το επίπεδο άνεσης αλλά και την έξοχη δυναμική συμπεριφορά της BMW X6. Όντας απευθείας συνδεδεμένο στον κινητήρα, περιλαμβάνοντας ένα μετατροπέα ροπής που λειτουργεί γενικά χωρίς ολίσθηση, και επιτρέποντας εξαιρετικά ακριβή επιλογή σχέσεων, το εξατάχυτο αυτόματο κιβώτιο αναβαθμίζει ουσιαστικά τη συνολική απόδοση της κινητήριας μονάδας. 

Το αυτόματο κιβώτιο αλλάζει σχέσεις, είτε μέσω του ηλεκτρονικού επιλογέα ή από τους μοχλούς επιλογής ταχυτήτων στο τιμόνι. Το σχέδιο αλλαγής στον επιλογέα είναι ίδιο με ενός συμβατικού αυτόματου κιβωτίου, αλλά ο επιλογέας επιστρέφει στην αρχική του θέση μετά από κάθε αλλαγή.

Η διαχείριση του κιβωτίου δεν είναι μηχανική αλλά γίνεται μέσω ηλεκτρικών σημάτων. Για την ενεργοποίηση του μηχανικού προγράμματος αλλαγής, το μόνο που πρέπει να κάνει ο οδηγός είναι να πιέσει τον επιλογέα προς τα αριστερά. Μετά, μπορεί να αλλάζει τις ταχύτητες σειριακά με το χέρι – είτε από τον επιλογέα ή από τους μοχλούς αλλαγής που υπάρχουν στάνταρ στο τιμόνι: Τραβώντας έναν από τους μοχλούς προς τα έξω οι ταχύτητες ανεβαίνουν, πιέζοντας το μοχλό, οι ταχύτητες κατεβαίνουν.

Χρησιμοποιώντας τους μοχλούς αλλαγής, ο οδηγός μπορεί να αλλάζει άμεσα ταχύτητα (μηχανικό πρόγραμμα). Επομένως, όποτε λειτουργεί έναν από τους μοχλούς, το κιβώτιο αλλάζει αμέσως και από το αυτόματο πρόγραμμα στη μηχανική λειτουργία.
Έξυπνη τεχνολογία ελαφρού βάρους για αυξημένη δυναμική και  
αντοχή.

Όπως και τα υπόλοιπα μοντέλα της σειράς BMW X, η BMW X6 έχει ένα ιδιαίτερα στιβαρό και ανθεκτικό αμάξωμα. Για να διατηρήσουν όμως το βάρος στο ελάχιστο, οι μηχανικοί εξέλιξης του νέου μοντέλου της BMW επικεντρώθηκαν σταθερά από την αρχή στην έξυπνη δομή ελαφρού βάρους: Τόσο η επιλογή υλικών όσο και η διάταξη και γεωμετρία των διαφόρων δοκών, μπαρών και λοιπών στοιχείων υποστήριξης βασίζονται σε μία συνολική φιλοσοφία που συνδυάζει τη μέγιστη ασφάλεια στις συγκρούσεις με την έξοχη ευελιξία στο δρόμο.

Για τη μεγιστοποίηση της παθητικής ασφάλειας στο υψηλότερο δυνατό πρότυπο, οι μηχανικοί και άλλοι ειδικοί της BMW θέλησαν να δώσουν στον κλωβό επιβατών μέγιστη αντοχή. Οι δυνάμεις που επενεργούν στο όχημα σε ένα ατύχημα, επομένως, κατευθύνονται μέσω των βάσεων του κινητήρα και του πλαισίου κατά μήκος αρκετών ζωνών απόσβεσης φορτίου, ώστε να μην επενεργούν ακραία φορτία πάνω σε ατομικά εξαρτήματα. 

Στο εσωτερικό της νέας BMW X6, εκτός από τους εμπρόσθιους και τους αερόσακους προστασίας γοφών/θώρακα που προσφέρονται στάνταρ, υπάρχουν και αερόσακοι τύπου κουρτίνας που ενεργοποιούνται μέσα από τα καλύμματα στις κολόνες Α και την επένδυση οροφής και επομένως προστατεύουν τους εμπρός και πίσω επιβάτες από τραυματισμούς.

Η νέα BMW X6 διαθέτει επίσης ζώνες ασφαλείας τριών σημείων σε όλα τα καθίσματα, ενώ τα εμπρός καθίσματα φέρουν επιπλέον περιοριστές φορτίου και προεντατήρες ζωνών.

Για την αποφυγή τραυματισμών στην περιοχή των αυχενικών σπονδύλων σε περίπτωση οπίσθιας σύγκρουσης, τα εμπρός καθίσματα της BMW X6 φέρουν στάνταρ προσκέφαλα που ενεργοποιούνται σε περίπτωση σύγκρουσης. Βάσεις παιδικών καθισμάτων ISOFIX προσφέρονται επίσης στάνταρ στα πίσω καθίσματα.

Όλα τα συστήματα συγκράτησης ελέγχονται από έναν κεντρικό ηλεκτρονικό εγκέφαλο ασφαλείας που παρακολουθεί το είδος και τη σφοδρότητα μιας σύγκρουσης και ενεργοποιεί τις πιο αποτελεσματικές μονάδες προστασίας σε κάθε περίπτωση. Οι εμπρόσθιοι αερόσακοι, από την άλλη, συνοδεύονται από μία γεννήτρια αερίου δύο σταδίων και επομένως ενεργοποιεί τους αερόσακους, ανάλογα με τη σοβαρότητα ενός ατυχήματος.

Σε περίπτωση επικείμενης ανατροπής, ο αισθητήρας ανατροπής του αυτοκινήτου ενεργοποιεί και τους αερόσακους τύπου κουρτίνας και τους προεντατήρες ζωνών ασφαλείας. Πραγματικά, η ενοποίηση με το σύστημα δυναμικού ελέγχου ευστάθειας - DSC Dynamic Stability Control εγγυάται την κατάλληλη λειτουργία όλων των συστημάτων ασφαλείας έγκαιρα, όταν είναι απαραίτητο. Τέλος, για την αποφυγή οπίσθιων συγκρούσεων, η νέα BMW X6 υιοθετεί τα φώτα φρένων δύο σταδίων της BMW. 
Βέλτιστη ορατότητα: προβολείς bi-xenon στάνταρ.

Οι προβολείς bi-xenon που προσφέρονται στάνταρ στη BMW X6, όχι μόνο διασφαλίζουν άριστο φωτισμό του δρόμου στο σκοτάδι, αλλά και μέσω των φωτεινών δακτυλίων, προσφέρουν μία ελκυστική και πρακτική πρόταση για φωτισμό ημέρας. Έτσι το αυτοκίνητο φαίνεται πολύ καλύτερα και από μεγαλύτερη απόσταση και η X6 είναι άμεσα αναγνωρίσιμη σαν γνήσια BMW.

Η BMW X6 προσφέρεται στάνταρ με έναν αισθητήρα φωτός που αυτόματα αλλάζει σε μεσαία σκάλα, ανάλογα με τη φωτεινότητα του περιβάλλοντος. Άλλα στάνταρ χαρακτηριστικά είναι ο αισθητήρας βροχής που μετρά την ένταση της βροχόπτωσης και ρυθμίζει αυτόματα τη λειτουργία και ταχύτητα των υαλοκαθαριστήρων καθώς και ένας ηλιακός αισθητήρας που παρέχει στο αυτόματο σύστημα κλιματισμού πληροφορίες για το βαθμό και την ένταση της ηλιακής ακτινοβολίας.

Το προαιρετικό High-Beam Assistant υπόσχεται πρόσθετη άνεση κατά τη νυχτερινή οδήγηση, αλλάζοντας αυτόματα από μεγάλη σε μεσαία σκάλα όταν έρχονται αυτοκίνητα από το αντίθετο ρεύμα κυκλοφορίας ή όταν η απόσταση από ένα προπορευόμενο όχημα πέσει κάτω από ένα όριο. 

Οι προβολείς ομίχλης χρησιμεύουν και σαν Φώτα Στροφών, με τη δέσμη φωτός τους να εκτρέπεται στο πλάι μέσω ενός κατόπτρου όταν το αυτοκίνητο στρίβει, για το φωτισμό του δρόμου προς την κατεύθυνση που ακολουθεί ο οδηγός. 

Το προαιρετικό cruise control μαζί με μία αυτόματη λειτουργία πέδησης επενεργεί στη διαχείριση του κινητήρα, στην επιλογή ταχυτήτων και στα φρένα για τη διατήρηση της ταχύτητας που έχει καθορίσει εκ των προτέρων ο οδηγός. Το σύστημα καταγράφει συνεχώς την πλευρική επιτάχυνση του αυτοκινήτου και, όποτε είναι απαραίτητο, μειώνει την ταχύτητα του αυτοκινήτου, για να μην χάνεται η άνεση στις στροφές. Τέλος, τα φρένα παρεμβαίνουν όταν το όχημα κινείται σε κατηφόρα για να ελέγχεται άριστα το όχημα και όταν ρυμουλκεί τρέιλερ.

Για τον έλεγχο των λειτουργιών Πλοήγησης, Ελέγχου Κλιματισμού, Ψυχαγωγίας και Επικοινωνίας, η BMW X6 προσφέρεται στάνταρ με την πρωτοποριακή τεχνολογία iDrive της BMW.   Με πίεση, περιστροφή και ολίσθηση του iDrive Controller στην κεντρική κονσόλα, ο οδηγός ρυθμίζει τις κατάλληλες λειτουργίες άνεσης και επικοινωνίας που απεικονίζονται - μαζί με τις διάφορες επιλογές ρύθμισης – στην Οθόνη Ελέγχου.

Οκτώ ‘αγαπημένα’ μπουτόν που διατίθενται για ατομικές λειτουργίες ελέγχου χρησιμεύουν για την απλούστερη λειτουργία του οχήματος, επιτρέποντας στον οδηγό, πατώντας απλά ένα μπουτόν, να βρίσκει έναν αριθμό τηλεφώνου που χρησιμοποιείται συχνά, ένα συχνό προορισμό, ή τον αγαπημένο του ραδιοφωνικό σταθμό, μεταξύ άλλων.

Προαιρετικά, πληροφορίες που ενδιαφέρουν τον οδηγό μπορούν επίσης να προβάλλονται στο παρμπρίζ μέσω της οθόνης Head-Up Display σε εργονομική θέση. Αυτή παρουσιάζει την ταχύτητα του αυτοκινήτου, τις οδηγίες πλοήγησης, τα δεδομένα ταχύτητας και τις προειδοποιήσεις από το σύστημα Check/Control, απευθείας στο πεδίο ορατότητας του οδηγού.
Αποκλειστικά και πρωτοποριακά: τα προαιρετικά έξτρα.

Υψηλής ποιότητας, προηγμένα συστήματα πλοήγησης και ήχου, αναβαθμίζουν περαιτέρω την άνεση στο ταξίδι με την BMW X6. Σύστημα DVD video για τους πίσω επιβάτες, CD ή DVD changer ενσωματωμένο στο ντουλαπάκι, καθώς και το πρωτοποριακό ηχοσύστημα πολλαπλών καναλιών διατίθενται στα πλαίσια της κινήσει ψυχαγωγίας.

Ακόμα και στη στάνταρ έκδοση, το ηχοσύστημα HiFi Professional που εξελίχθηκε κυρίως για αναπαραγωγή ήχου πολλαπλών καναλιών περιλαμβάνει 16 ηχεία.

Χάρη στη στάνταρ είσοδο AUX και στην προαιρετική διεπαφή USB, ο οδηγός ή κάποιος άλλος χρήστης μπορεί να παίζει μουσική από μία εξωτερική ηχητική πηγή όπως ένα MP3 player μέσω των ηχείων του αυτοκινήτου, αφού όλα τα CD drives που διατίθεται για τη BMW X6 μπορούν να παίζουν μουσική σε MP3.

Άλλες επιλογές που διατίθενται για τους απαιτητικούς πελάτες είναι η  κινητή διαδικτυακή πύλη BMW Online και η υπηρεσία τηλεματικής BMW Assist. 

Η BMW X6 διατίθεται επίσης με BMW TeleServices που προσφέρει διάφορες λειτουργίες όπως αυτόματη ή μηχανική Κλήση Τηλεδιάγνωσης -  Teleservice Call, και Υποστήριξη Τηλεδιάγνωσης - Teleservice Assistance. 

Για να γίνει μία αυτόματη Κλήση Τηλεδιάγνωσης, το όχημα χρησιμοποιεί το σύστημα διάγνωσης Service Βάσει Συνθηκών - CBS Condition Based Service, για τον προσδιορισμό του είδους της απαιτούμενης υπηρεσίας service και το πότε είναι απαραίτητη. Προκειμένου να κανονιστεί μία ημερομηνία service στο συνεργείο, τα δεδομένα που συγκεντρώνονται από την τρέχουσα κατάσταση της στάθμης λαδιού του κινητήρα, υγρού φρένων, των δισκοφρένων και των τακακιών, καθώς και άλλων εξαρτημάτων τα οποία υπόκεινται σε φυσιολογική φθορά, μπορούν να μεταφέρονται μέσω τηλεφώνου στη Μονάδα Service του δικτύου BMW όπου εξυπηρετείται ο οδηγός.

Σε περίπτωση βλάβης του ηλεκτρονικού συστήματος, η BMW Teleservice 
Diagnosis μεταφέρει τους κωδικούς βλαβών που έχουν καταγραφεί από το σύστημα στη BMW Breakdown Assistance. Αν αυτή η βλάβη μπορεί να αποκατασταθεί με επαναπρογραμματισμό του λογισμικού στην κατάλληλη μονάδα ελέγχου, το BMW Breakdown Assistance Service μπορεί να στείλει μία κατάλληλη εντολή απευθείας στο αυτοκίνητο.

Συμπληρώνοντας τον Έλεγχο Απόστασης Παρκαρίσματος - PDC Park Distance Control, η BMW X6 διατίθεται επίσης με μία ειδική κάμερα πίσω θέασης. Αυτό το σύστημα βίντεο διευκολύνει το παρκάρισμα και τους ελιγμούς σε στενούς και σκοτεινούς χώρους, ενώ ο οδηγός ενεργοποιεί την κάμερα, είτε πιέζοντας ένα μπουτόν ή αυτόματα με την επιλογή της όπισθεν (μαζί με το PDC).

Εναλλακτικά, αντί του αυτόματου συστήματος κλιματισμού που προσφέρεται στάνταρ, η BMW X6 διατίθεται επίσης με ατομικό έλεγχο θερμοκρασίας. Αυτό το διζωνικό αυτόματο αιρκοντίσιον επιτρέπει την ανεξάρτητη επιλογή της επιθυμητής θερμοκρασίας και της κατανομής αέρα για την πλευρά του οδηγού και του συνοδηγού. Το σύστημα κλιματισμού τεσσάρων ζωνών, που είναι ακόμα πιο εξελιγμένο, προσφέρει την ίδια δυνατότητα για τα πίσω καθίσματα, όπου η θερμοκρασία και η κατανομή αέρα ελέγχονται από μία ξεχωριστή μονάδα ελέγχου.

Η κρυστάλλινη συρόμενη/ανακλινόμενη οροφή που διατίθεται προαιρετικά, προσφέρει μία υποδειγματική αίσθηση ευρυχωρίας και ελευθερίας, ενώ η ηλεκτρική λειτουργία αυτής της τεράστιας κρυστάλλινης οροφής μέσα από το αυτοκίνητο ενεργοποιείται από ένα διακόπτη στο εσωτερικό ή από το κλειδί του αυτοκινήτου. 

Με τη νέα X6 Sports Activity Coupé, η BMW αποδεικνύει για μία ακόμα φορά την έξοχη ικανότητα της Εταιρίας στη δημιουργία μοντέλων πρωτοποριακών φιλοσοφιών. 

Σαν το πρώτο Sports Activity Coupé στον κόσμο, η BMW X6 ερμηνεύει τη γνώριμη, σπορ διάσταση του DNA της μάρκας με έναν εντελώς νέο τρόπο. 

Η BMW X5 έχει ήδη καταδείξει ότι τα στοιχεία δυναμικής συμπεριφοράς είναι αποφασιστικό κριτήριο και σε ένα όχημα αυτής της κατηγορίας και επιδόσεων. Η BMW X3, από την άλλη, έχει προσθέσει την έξοχη ευελιξία σαν έναν ακόμα παράγοντα κρίσιμο για επιτυχία σ’ αυτή την κατηγορία. Και τώρα, η BMW X6 επικεντρώνεται και πάλι σ’ αυτές τις προτεραιότητες, ανεβάζοντάς τις σε ακόμα υψηλότερο επίπεδο. Συνεπώς, το πρώτο στον κόσμο Sports Activity Coupé από τη BMW για μία ακόμα φορά ορίζει πρότυπα σε μία κατηγορία της αγοράς που γνωρίζει δυναμική ανάπτυξη. Και ταυτόχρονα, η BMW X6, μέσω της φιλοσοφίας και τεχνολογίας της, αποδεικνύει σαφώς και επιβεβαιώνει την εξαιρετική πρωτοποριακή δύναμη της Γερμανικής premium κατασκευάστριας αυτοκινήτων. 

* Κάποιες από τις λειτουργίες ή τους εξοπλισμούς που περιγράφονται αφορούν τη γερμανική αγορά και υπάρχει περίπτωση να μην ισχύουν στην Ελλάδα.

